Бакиевлар таслим бўлмоқчи эмас\n19 октябр 2021, Тошкент вақти: 07:48\nҚурмонбек Бакиевнинг кичик ўғли Максим Бакиев интерпол қидирувига берилган.\n20 май куни интернет тармоғида айни пайтда Белорус пойтахти Минскда бошпана топган Қирғизистон собиқ президенти Қурмонбек Бакиевнинг кичик ўғли Максим ва укаси Жаниш Бакиев ўртасида бўлиб ўтган суҳбат тариқасида тақдим қилинган 30 дақиқалик сўзлашув аудиоёзуви эълон қилинди.\nБу суҳбат бўлиб ўтганига ишонадиган бўлсак, унда Қирғизистондаги вазиятни издан чиқариш, муваққат ҳукумат обрўсини тўкиш ҳамда давлат тўнтариши орқали ҳукуматга ўз одамларини олиб келиш борасида гап боради.\nИнтернетда Максим ва Жаниш Бакиевларга таалуқли экани айтилиб, эълон қилинган телефон суҳбати аввалида Максим Бакиев Жаниш Бакиевга телефон суҳбатларини “Катта ака”нинг махсус хизматлари ёзиб олиш хавфидан чўчиётганини, аммо бу телефон номери янги бўлгани учун ҳам бундай хавф йўқ эканига умид қилаётганини айтган.\nШундан сўнг суҳбат жараёнида овози Максим ва Жаниш Бакиевларга ўхшаган шахслар муваққат ҳукумат обрўсини қандай йўллар билан тўкиш мумкинлиги, мамлакатдаги вазиятни издан чиқариш йўллари, ҳамда қуролли одамлар кўмагида ҳокимиятни қайтариш масалаларини муҳокама қилганлар.\nМаксим Бакиев пойтахтликлар орасида катта обрўга эга бўлган, айни пайтда эса хориж давлатларидан бирида яшириниб юрган Бишкек шаҳрининг собиқ мэри Наримон Тюлеевни ҳокимиятга олиб келишни таклиф қилади.\nШунингдек, бу тадбирни амалга ошириш учун яхши қуролланган ва бир ойлик махсус тайёргарликдан ўтган 500 кишилик гуруҳ ташкил этиш лозимлигини айтади. Жаниш Бакиев эса бу гуруҳга раҳбарлик қилувчи 20 дан ортиқ одамлари Қирғизистон ичкарисида борлигини билдиради.\nМаксим Бакиевга кўра, қуролланган 500 кишини 100 нафардан 5 гуруҳга бўлиб, бишкекдаги 5 та муҳим объектни ишғол қилишга ташлаш керак. Ҳамлалар бирин кетин уюштирилиши зарур. Ана шунда муваққат ҳукумат кучлари нима бўлаётганини англаб етолмай, каловланиб қоладилар. Муваққат ҳукумат вазиятни англаб етгунича вақт қўлдан бой берилади. Бишкекликлар орасида катта обрўга эга бўлган Наримон Тюлеев эса телевидение орқали ҳукумат ўзгарганини эълон қилади.\nОвози Максим Бакиевникига ўхшаган одам бу борада отаси Қурмонбек Бакиев билан гаплашганини, отаси ҳокимиятга қайтишга розилик бермаганини айтади. Максим Бакиевга кўра, агар улар ўйлаган режа амалга ошса, отаси билан яна гаплашади ва уни янги ҳокимиятни легитимлаштиришга кўндиради.\nИнтернетда мазкур телефон суҳбатининг ёзиб олинган нусхаси эълон қилингач, Озодлик радиоси қирғиз хизмати Қурмонбек Бакиев билан боғланган.\n- Балки уларнинг ўзларича мана шундай ўйлари бордир. Шундай бўлган бўлиши ҳам мумкин. Бироқ мен бунга аввал ҳам жавоб берганман: “Менинг ҳокимиятга қайтиш ниятим йўқ”, деб – деди Қурмонбек Бакиев.\nИнтернетда эълон қилинган мазкур суҳбат қалбаки бўлиши мумкинми? Мана шундай савол билан Қирғизистон хавфсизлик кенгашининг собиқ ўринбосари, хавфсизлик хизматининг истеъфодаги зобити Алик Ўрузовга мурожаат қилдик.\n- Бизнинг махсус хизматлар бу суҳбатни ёзиб олишолмайди. Чунки бу суҳбат чет элда бўлган ва энг замонавий техника ҳам бунга қодир эмас. Бундан ташқари бу ерда монтаж ёки соҳталаштириш ҳақида ҳам гап бўлиши мумкин эмас. Уларнинг суҳбатлашганлари 100 фоиз аниқ.. Бу суҳбат Максим ёки Жаниш Бакиев яшириниб юрган давлатдаги махсус хизматлар томонидан аниқланиб ёзиб олинган ва бизнинг махсус хизматларнигина эмас, балки Қирғизистон жамоатчилигини ҳам огоҳлантириш учун интернетга қўйилган,-дейди Алик Ўрўзов.\nУнинг фикрича, 7 апрел куни Бишкекда норозиларга қарши ўқ отишга буйруқ берган, деган айблов билан халқаро қидирувга эълон қилинган Жаниш Бакиев айни пайтда тожикистонда бўлиши мумкин.\n- Мен таҳлил қилиб кўрдим. Жаниш Бакиев Қозоғистонга, Ўзбекистонга, Россия ёки Европага чиқса, қўлга олиниши аниқ эди. Шунинг учун ҳам ҳозир у Тожикистонда бўлиши керак. Чунки Тожикистонда наркобаронларнинг махсус каналлари бор. Наркобаронлар билан келишиб, Тожикистонга чиқиб кетиш оснроқ,-дейди Алик Ўрўзов.\nҚирғизистон Миллий хавфсизлик хизмати расмийлари эса интернетда эълон қилинган телефон суҳбати ёзуви борасида ҳозирча ҳеч қандай шарҳ бера олмасликларини айтмоқдалар.


Руминия терма жамоаси ўйинчиси Франция билан учрашувда бамайлихотир сигарет чекаётган алфозда ушланди\nРуминия терма жамоаси ҳужумчиси Денис Алибек Евро-2016 гуруҳ босқичининг 1-турида Францияга қарши учрашув вақтида сигарет чекаётган алфозда ушланди. Бу ҳақда Gazeta Sporturilor хабар бермоқда.\nУчрашувнинг 2-бўлимида Руминия бош мураббийи Ангел Йордэнеску ёрдамчиларига захирада бўлган Алибекни майдонга туширишга тайёрлаш бўйича кўрсатма берган. Ёрдамчилар футболчини захира ўриндиғидан топиша олишмаган. Шундан кейин улар футболчини қидириб ечиниш хонасига боришганда, не кўз билан кўришсинки, футболчи у ерда бамайлихотир сигарет тутатаётган бўлган. Шунга қарамасдан, Алибек Флорин Андоне ўрнига 61-дақиқада майдонга туширилган.\nЭслатиб ўтамиз, мусобақанинг очилиш учрашуви Франциянинг 2:1 ҳисобидаги ғалабаси билан якунланди.\nДенис Алибек Руминиянинг "Астра" клубида тўп суради. Ўтган мавсумда 25 ёшли футболчи клуб учун 29 та учрашувда майдонга тушиб, 17 та гол урган. Шунингдек, Алибек Руминия терма жамоаси сафида 6 та ўйинда майдонга тушиб, бир тўп муаллифига айланган.


26 май 2022, Тошкент вақти: 03:40\nЎзбекистон президенти Шавкат Мирзиёев ва Қирғизистон президенти Садир Жапаров.\nҚирғизистон президенти Садир Жапаров Ташкентда Ўзбекистон президенти Шавкат Мирзиёев билан учрашиб, иқтисодиёт, сув-энергетика, чегара, темир йўл ва транспорт соҳасидаги ҳамкорлик масалаларини муҳокама қилди. Икки давлат ўртасидаги муносабатларда айни шу соҳаларда бир қатор муаммолар мавжудлиги айтиб келинади.\nСафарнинг умумий кун тартиби\nҚирғизистон Республикаси президенти Садир Жапаров 11 мартда Ўзбекистонга вазирлар, депутатлар ва ҳукуматнинг вилоятлардаги вакиллари ҳамкорлигида борди.\nҚирғиз делегациясини Тошкентдаги аэропортда Ўзбекистон Бош вазири Абдулла Арипов кутиб олди. Сўнгра пойтахтдаги Кўксарой резиденциясида Қирғизистон президенти Садир Жапаров ва Ўзбекистон президенти Шавкат Мирзиёевнинг расмий учрашуви бўлиб ўтди.\nРасмий учрашувдан сўнг икки президент кичик ва кенгайтирилган доирада музокара олиб борди.\nЖапаровнинг давлат сафари 2 кун давом этади. Бу кунлар давомида у Олий Мажлис раисаси Танзила Норбоева, Қонун чиқариш палатаси раиси Нурдинжон Исмоилов ва Бош вазир Абдулла Арипов билан учрашиши белгиланган.\nБундан ташқари меҳмонлар ташқи савдо-иқтисодий муносабатларни ривожлантиришга қаратилган қирғиз-ўзбек бизнес форумида ҳам иштирок этади.\nҚирғизистон Президенти матбуот хизмати Тошкентга қилинган давлат сафарида сиёсий ва савдо-иқтисодий, маданий алоқаларни мустаҳкамлаш тўғрисида музокаралар ўтаётганини маълум қилди. Шу билан бирга, Тошкент ва Бишкек ўртасида энг асосий масалалардан бири – чегара мавзусида ҳам сўз бориши айтилди.\nРасмий: Музокараларнинг асосий мавзуларидан бири - чегара\n“Президентлар учрашувида чегара масалаларини аниқлаш ишларини давом эттириш муҳокама қилинаяпти десак бўлади. Яъни, тезлаштириш борасида сўз бўляпти. Деталли тарзда икки томонлама комиссия даражасида сўзлашувлар кетмоқда. Мазкур комиссия ишини давом эттиряпти. Ўтган йил декабрда қўшнилар бизга келиб кетган, энди улар чақиради, биз борамиз. Ҳозир аниқланмаган тўққиз участка бор. Улар қаер экани ҳозирча айтилмайди”, - деди Қирғизистон ҳукуматининг чегара масалалари бўйича махсус вакили Назирбек Бўрубаев.\nҚирғизистон ҳудудида Ўзбекистоннинг Сўх, Чўнғара -Қалча, Шохимардон, Тоштепа деган тўрт эксклави бор. Ўзбекистон ичида эса Қирғизистоннинг Барак эксклави бор.\nБарак бошқа ерга алмаштирилгани айтилгани билан бу маълумот расман эълон қилинмаган. Бироқ чегараларда низо чиққани сари турли даражадаги муҳокамаларда мазкур анклавларни бошқа ерларга алмаштириш тўғрисида таклифлар айтилиб туради.\nИкки давлат ўртасидаги савдо айланмаси деярли икки баробарга ўсди\nЎзбекистон-Қирғизистон муносабатлари Ислом Каримов даврида ёмонлашганди. 2016 йили Каримов вафот этганидан бир ой ўтиб, Тошкент билан муносабатлар яхшилана бошланди.\nЎшандан бери қирғиз президентлари Алмазбек Атамбаев, кейинроқ Сўўрўнбай Жээнбеков Тошкентга бир неча марта бориб келди. Бу орада Шавкат Мирзиёев ҳам Бишкекка келиб кетган.\nҚирғизистон Миллий статистика қўмитасининг билдиришича, Қирғизистон -Ўзбекистон савдо айланмаси 2016 йили 192 млн. доллар бўлган. 2020 йили эса 341 млн. долларга етди.\n4-5 йилда Қирғизистоннинг Ўзбекистонга экспорти 125 млн. доллардан 152 млн. долларга ўсган бўлса, Ўзбекистоннинг Қирғизистонга экспорти 67 млн. доллардан 200-300 млн. долларга етган.\nИқтисодчи Мирланбек Убайдуллаев бунга қўшни давлат иқтисодиётининг кучлилиги сабаб эканини айтади:\n“Қирғизистоннинг статистик маълумотлари анчагина ўзгартирилган, аниқ эмас маълумотлар. Негаки, Ўзбекистон берган маълумотлар савдо айланмаси бундан анчагина кўп эканини кўрсатяпти. Бироқ шунда ҳам Ўзбекистон экспорти бизникига нисбатан анчагина ўсаётгани кўриняпти. Тадбиркорликнинг, бизнеснинг ривожланиши қўшниларда давлат томонидан назорат қилинади. Бирорта ҳам маҳсулот давлат назоратисиз ташқарига чиқмайди. Шу сабабли биз иқтисодиётда уларга тенг келишимиз қийинроқ”, - дейди иқтисодчи.\nХитой-Қирғизистон-Ўзбекистон темир йўли лойиҳаси\nҚўшнилар билан ҳамкорликдаги яна бир йирик масала - бу Хитой-Қирғизистон-Ўзбекистон темир йўли лойиҳаси. Унинг қурилиши тўғрисида ўтган асрнинг охиридан бери гап боради. Ўшандан бери томонлар йўлнинг эни, йўналиши бўйича бир фикрга келмаган.\nТошкент бу лойиҳага Ислом Каримов даврида қаршилик кўрсатган бўлса, Шавкат Мирзиёев иқтидорга келгач иш ўрнидан жилган. Бу орада лойиҳага Хитойдан ташқари Россия ҳам аралашмоқчи бўлган. Баъзи маълумотларда айтилишича, қурилиш ишлари 2020 йили бошланадиган бўлиб, кейин яна номаълум муддатга қолдирилган.\nҚирғизистон Ташқи ишлар вазири Руслан Казакбаев Ўзбекистонга сафар олдидан “Акипресс” ахборот агентлигига берган суҳбатида шу лойиҳа тўғрисида гапирган эди:\n“Хитой-Қирғизистон-Ўзбекистон темир йўли лойиҳаси бўйича уч томонлама экспертлар учрашувлари тинмай ўтиб турибди. Унда техник, молиявий ва бошқа масалалар муҳокама қилинади. Ҳозир томонлар бу лойиҳа бўйича музокараларни давом эттирмоқда. Ўтган йилнинг июль ойида сўзлашувлар натижасида лойиҳани анализ қилиш учун Қирғизистоннинг соҳа вазирликлари ва идора вакилларидан иборат молиявий-иқтисодий ишчи гуруҳ тузилган, улар бугунги кунда ўзбек томони билан сўзлашувларни олиб бормоқда”.\nЎзбекистонга электр энергияси сотиб келган Қирғизистон энди электрни Ўзбекистондан сотиб олишга мажбур\nҚирғизистон билан Ўзбекистон асосан сув ва энергетика йўналишида узвий боғлиқ. Чунки Қирғизистоннинг кўп дарёлари Ўзбекистонга оқади. Дарёларнинг асосий қисмида қирғиз томонида ҳам ўзбек томонида ҳам сув омборлар қурилган.\nУларнинг энг каттаси “Тўқтўғул” ГЭСини сув билан таъминлаган Норин дарёсидаги сув омбори. “Тўқтўғул”да сув озайса бу Қирғизистонга ҳам Ўзбекистонга ҳам қийинчилик туғдиради.\nҲозир у ердаги сув кўлами камайиб кетди ва 9 млрд. кубга яқинлашди. Захира 6-7 млрд.га тушиб, қолса ГЭС иши чекланади.\nШу сабабли Қирғизистон шу кунларда "Тўқтўғул"да сув тўплашга, электр энергиясини эса Қозоғистон ва Ўзбекистондан сотиб олишга мажбур. Расмий Нур-Султон бунга рози, Тошкент позицияси аниқ эмас.\nБундан ташқари Ўзбекистон Қирғизистондаги “Қамбарота -1” ГЭСини қуришда кўмаклашишга ишора қилган. Бироқ бунга доир лойиҳадан хабар йўқ.\n2021 йилнинг 10 январида ўтган сайловда ғолиб бўлган янги президент Садир Жапаров халқаро муносабатларни изга солиш учун февраль охирида Россияга иш сафари билан бориб келди. Март ойи бошларида Қозоғистонга давлат сафари билан борди. Ўзбекистондан кейин баҳор ёки ёз ойларида Қирғизистон президентининг Туркияга бориши кутилади.


Oppo компанияси янги ўйинбоп смартфонни сотувга чиқармоқда - Terabayt.Uz\nЎтган ҳафта Oppo компанияси K9 Pro смартфони 26 сентябрь санасида сотувга чиқиши ҳақида хабар берган эди. Энди Weibo сайти қурилманинг тақдимот маросими якшанба куни Хитой вақт билан 17:00 да бошланиши ҳақида маълумот берди.\nOppo K9 Pro ўйинбоп смартфон бўлиб, унинг техник тавсифи ҳақида батафсил маълумот берилмаган. Бироқ компания Weibo сайтида смартфоннинг қандай дизайн ҳамда рангларда бўлишини кўрсатди.\nҚурилма 6.43 дюймли AMOLED дисплейи, MediaTek Dimensity, 1200 SoC чипи 8ГБ/12ГБ тезкор хотира, 128ГБ/256ГБ доимий хотира, бармоқ изи сканери, 5G тармоғи, 4,400 мАс аккумуляторга эга бўлиши тахмин қилинмоқда.\nСмартфонга 16МП селфи камера, 64МП асосий камера, 8МП ультракенг, 2МП макро камера ўрнатилади.


Хушбўй олам: Атир танлашда қўл келадиган 10 та тавсия - Zamin.uz\n«Парфюмер» романининг бош қаҳрамони ўзига ишонган эди: ким хушбўй ҳид тараца, у одамларнинг қалбига ҳам эгалик қилади. Ифорлар чиндан ҳам кўп нарсага қодир, ўзни ифода этишга ёрдам беради, завқлантиради, ҳатто йўлдан оздириши ҳам мумкин. Бунинг учун, албатта, ҳар ким ўзига тегишли ифорни топиши керак.\nОдатда чаққон аёллар ҳар бир фасл учун мослаб атир танлайди. Танлаш ҳам осон иш эмас. Яхшиси, қандай танлаш, улардан фойдаланиш сирлари ва сақлаш усуллари ҳақида батафсил малумотга эга бўлинг.\nПарфюмларни соғлом ҳолатда танлаш керак\nУшбу воситаларни харид қилиш чоғида инсоннинг саломатлиги меъёрида бўлиши керак. Масалан, бош оғриғи, тумов ва бурун битиши каби ҳолатларда танловни бироз кейинга қолдирган маъқул.\nИфор таралишига имкон бериш керак\nАтир танлашда уни терига сепиб, бироз кутишга тўғри келади. Сабаби у қўлланилгандан сўнг ифор концентрацияси жуда юқори бўлганидан, дарҳол ўткир ҳид буринга урилади. 5 дақиқадан сўнг эса атирларнинг ҳақиқий ифори сезила бошлайди.\nИфорни ўзингизда ҳис этишга қўрқманг\nКўпчилик аёлларда кузатиладиган ҳолат. Масалан, бошқа бировдан келаётган атир ҳиди ёқимли туюлади. Аммо ўзида қўлланилганда, бунинг акси рўй беради деб ўйлайди. Бу шунчаки ҳолатга кўникишдан иборат. Аслида қандайдир ифордан завқланишнинг ўзи яхши аломат.\nАтирларни фақат тери қисмига сепиш лозим\nОдатда либослар устидан атир сепиш одатга айланган. Кийим матоси эса кун давомида турли хил ҳидларни ўзида сақлаб қолади ва атир ҳиди билан аралашиб кетади. Атир танлашда ҳам, албатта, мато устига эмас, тери юзасига сепиш ва ҳидлаб кўриш тавсия этилади. Шунингдек, ҳар бир инсоннинг ўзига монанд ифори мавжуд, у атир билан аралашиб ўзига хос хушбўй яратди.\nКун давомида атирдан 1-2 марта фойдаланиш тавсия этилади. Айримлар ҳар бир соатда атир сепавериб, ўзидан келаётган ҳид билан ҳам атрофдагиларнинг эътиборини тортади. Баъзи ҳолларда эса суҳбатдошни ҳам ноқулай аҳволга солиши мумкин.\nАтирни тўғри сепиш қоидаси\nАгар ифорни кўпроқ сақлаб туриш керак бўлса, уни бўйин ва сочларга қарата сепиш керак. Шунингдек, уни ҳаво оқимига сепиб, ҳосил бўладиган томчилар остида туриш ҳам яхши самара беради.\nАтирларни сақлаш қоидаси\nАтирларни тўғри сақлаш жуда муҳим. Энг яхши вариант – қоронғи ва салқин жой, лекин ҳаво айланиб туриши керак. Агар атирлар аввалгидан бошқача туюлишни бошлаган бўлса, уни дарҳол музлаткичга қўйиш керак. Тахминан + 5 даражада молекулаларнинг ҳаракатланиш тезлиги ўзгаради ва аввалгидек хушбўйликни яна ҳис этиш мумкин.\nАтир сепилгандан кейин қўл билан силаш мумкин эмас\nКўпинча аёллар атирни сепиб, қўл билан силаш янада яхшироқ бўй таратади деган фикрда. Бу, албатта, нотўғри фикр, чунки ишқаланиш туфайли ифор бузилади ва унинг таралиши ўзгаради. Иложи бўлса, атирдан фойдалангандан сўнг уни табиий йўл билан қуришига имкон бериш керак.\nАралаштириш ва тажриба\nАгар ювиниш учун мўлжалланган гел билан атирнинг ҳиди аралашади, деб ўйласангиз, адашасиз. Сабаби гелнинг ҳиди узоғи билан ярим соатдан сўнг йўқ бўлади. Ундан сўнг атир сепилса ҳеч қандай аралашма ҳид юзага келмайди.\nЁш, мавсум ва маслаҳат\nПарфюмерия худди иккинчи тери қаватига ўхшайди, у яхши ва ёқимли бўлса, инсон ўзини шунча қулай ҳис этади. Мутахассис томонидан ёшга, мавсумга ёки урфга нисбат берилган ҳолда атирлар тавсия қилиниши мумкин. Лекин айнан дид ва сўнгги танлов барчасини ҳал этади. “Замин” янгиликларини “Youtube”да кузатиб боринг\n17-12-2018, 08:55, Ҳаёт тарзи\nПрофессионал маникюр усталаридан идеал маникюр сирлари\n15-02-2017, 07:42, Ҳаёт тарзи


17:20 / 11.01.2018\nИсроил Мудофаа вазирлигининг Иорданнинг Ғарбий соҳилидаги исроилликлар бўйича қўмитаси дарёнинг ғарбий соҳилидаги ҳудудда 1,1 мингдан ортиқ уй-жой қуриш лойиҳасини тасдиқлади. Бу ҳақда "Шалом ахшав" ташкилоти маълум қилди.\n«Режалаштириш қўмитасининг 10 январь кунги мажлисида Иордан дарёсининг Ғарбий соҳилида 1 минг 122та уй ва 209та посёлка қурилади. Қурилиш ишлари учун тендер бошланади», дейилган хабарда.\n9 январь куни Исроил ҳарбий маҳкамаси раҳбари Авигдор Либерман яқин вақтлар ичида Иорданнинг ғарбий соҳилида 2,4 мингдан ортиқ уй қуриш режалаштирилганини маълум қилганди.\nИорданнинг ғарбий соҳилида яҳудийлар учун турар жойлар қуриши тўхтатилмаслиги ўн йиллардан буён давом этиб келаётган Фаластин-Исроил можароси ҳал этилишида асосий тўсиқ ҳисобланади. 2016 йилнинг 23 декабрида БМТ Хавфсизлик Кенгашининг 2334 резолюцияси билан Исроилдан босиб олинган ҳудудларга ўз аҳолисини кўчиришни тўхтатиш талаб этилганди. Исроил томони ўшанда бу талабни бажармаслигини маълум қилган.


Юрий Загуменних таваллудига 74 йил тўлди\n"Пахтакор"нинг чап қанот ҳимоячиси Юрий Загуменних ўз даврининг энг кучли ҳимоячиларидан бири саналган.\nЮрий Загуменних 1947 йил Россиянинг Владивосток шаҳрида туғилган. Ота-онасидан эрта жудо бўлган Юра ва укасини махсус ўқув юртига қабул қилишади. Загуменнихнинг катта футболга кириб келишида Валентин Саенко ва Александр Кочетковнинг ҳиссаси катта бўлган. Кочетков унга деярли отадек бўлган. 17 ёшдаёқ бу мураббий уни Владивостокнинг "Луч" жамоасига қабул қилган. Уч мавсум тўлиқ асосий таркибда ўйнагач, 1970 йил СССР Кубоги учрашуви доирасида "Зенит" билан баҳсда ажойиб ўйин намойиш қилгандан кейин унга "Зенит"дан таклиф тушади. Кейинги беш мавсумда у "Зенит"да чап қанот ҳимоясидаги ўрнини ҳеч кимга бериб қўймади. Ажойиб ҳаракатлари билан барчанинг олқишларига сазовор бўлди. 1972 йил СССРнинг энг кучли 33 футболчилари рўйхатидан ўрин олди.\n1975 йил Загуменних машғулотда умуртқасидан жиддий жароҳат олди. Мураккаб операциядан сўнг унга иккинчи гуруҳ ногиронлигини беришди. 7 ой мобайнида Юра тўшакка михланиб ётди. Бироқ у таслим бўлишни хаёлига келтирмади - имкон бўлиши билан ётиб, ўтириб, эмаклаб машқ қилишни бошлади. Унга фақат ўтириб ишлаш кераклигини айтишган бўлса-да, катта футболга қайтди. Аммо "Зенит"да унга рад жавобини беришди. Бу пайтда Александр Кочетков "Пахтакор"ни бошқараётганди. Қадрдон мураббий уни Тошкентга келишга кўндирди. Албатта, икки йил футбол ўйнамаган Юрани олиб келишда Кочетков жамоа раҳбариятини амаллаб кўндирганди.


Ўзбекистон, 10 апрел 2014\n22 август 2019, Тошкент вақти: 23:02\nпайшанба 10 апрел 2014\nOzodNazar: Мирзиёев Каримовдан кучлими ёки Горбачевни нега судга бермоқчилар?\nЎзбекистон Республикаси Президенти 2011 йил, 5 январда имзолган фармонга биноан Ўзбекистон фуқаросининг амалдаги паспорти яроқлилик муддати 2015 йилнинг 31 декабригача қилиб белгилаб қўйилган. Бош вазир Шавкат Мирзиёев 2014 йил, 6 февралда имзолаган қарор мамлакат аҳолисининг муайян қатлами учун Президент фаромонида белгиланган муддатни роппа-роса бир ярим йилга қисқартирган.\nМактаб ҳожатхонасини қуриш ҳам ота-оналарга юклатилди\nФарғона вилояти Қувасой шаҳридаги 21- умумтаълим мактабининг нураб бораётган ҳожатхонасини қайта қуришга маблағ йиғиш учун мактаб маъмурияти ва маҳалла оқсоқоллари аҳолига мурожаат қилди. Маҳалла фаолларининг айтишларича, шаҳар Халқ таълими бўлими ва шаҳар ҳокимияти янги ҳожатхона қурилишига маблағ ажратмагани сабаб аҳолидан ёрдам сўрашга мажбур бўлишган.\nЎзбекистондаги нафақат давлат¸ балки тижорий ва хусусий банк ходимлари ҳам бундан буëн фақат энг юқори раҳбариятдан махсус рухсат берилган тақдирдагина хорижга чиқиш мумкинлигидан огоҳлантирилмоқда. Бундай янги тартибнинг нафақат банк¸ балки давлат сирига бевосита ëки билвосита алоқадор деб кўриладиган фуқароларнинг барчасига дахлдор бўлиши кутилмоқда.\nОлий Мажлис Сенати конституциявий ўзгартишларни маъқуллади\nЎзбекистон Олий Мажлиси Cенатининг навбатдаги 14-ялпи мажлисида "Ўзбекистон Республикаси Конституциясининг айрим моддаларига ўзгартиш ва қўшимчалар киритиш тўғрисида"ги қонун маъқулланди.\nOzodWiki Ўзбекча Википедияга ташрифларни 300%га оширди\nЖорий йил январида, OzodWiki лойиҳаси иш бошламай туриб, Ўзбекча Википедия бош саҳифаси 20 368 марта кўрилган бўлса, мартга келиб бош саҳифага қилинган ташрифлар сони 56 274 га етди! Озодликнинг OzodWiki лойиҳаси доирасидаги биринчи эшиттириши эътиборингизга жорий йилнинг 6 февралида ҳавола қилинган эди.\nАндижон Ахборот технологиялари коллежининг уч нафар ўқувчиси ўз курсдоши Улуғбек Қосимовни калтаклаб ўлдирди. Бу ҳақда хабар берган Озодлик манбасига кўра, талабалар курсдошини хўрлаб, Ўзбекистон гимнини айтишга мажбурлаган. Расмийлар талаба йигитлар жанжалининг қиз талашиб юзага чиққанини айтмоқда.\nСудмед экспертнинг 72 яшар кўзи ожиз онаси безориликда айбланди\nУчастка нозири депутат-сайловчи мулоқотидан ҳам хабардор бўлиши керак!\nТошкентлик сайловчи Жаҳонгир Шосалимов яқинда ўз депутати билан учрашди. Бир қарашда бу воқеа эмас. Ҳатто мутлақо воқеа эмас. Лекин учрашув тафсилотларини, айниқса бу мулоқот атрофида бўлган бошқа гапларни эшитсангиз, бугунги ўзбек жамиятида оддий фуқаро устидан назорат кўлами нақадар кенг эканлигини тушунгандай бўласиз.\n“Президент мелисаси” ҳайдовчига туҳмат қилди\nЎзини "президентнинг мелисаси" дея тақдим қилиб¸ ҳақ-ҳуқуқини талаб қилган ҳайдовчи йигитга¸ йўқ жойдан "онамдан сўкиндинг¸ Ўзбекистон мелисасини ерости қилдинг" деб туҳмат қилган гаишник-ҳайдовчи видеоролиги шу кунларда ижтимоий тармоқларни қизитгандан қизитмоқда.\nПаспорт бериш бўлимлари олдида ҳар куни 300-400 кишилик навбатлар пайдо бўлган. Расмийларнинг айтишича, бунга Ўзбекистон Вазирлар Маҳкамаси қошидаги Давлат персоналлаштириш маркази ҳар куни 70 та паспорт берилганидан сўнг вилоятлардаги марказлаштирилган аппаратларни ўчириб қўяётгани сабабдир.\n"Отам 21 йилдан бери қамоқда, чиқишидан дарак йўқ"\nOzodMaktub - Озодликнинг янги рукни. Бу рукн остида Сиз тингловчидан келаётган хатлардан баъзиларини - кўпчилик учун характерли бўлганларини эълон қилиб боришга қарор қилдик. Эътиборингизга ҳавола қилинаётган мактуб муаллифи ўзининг ҳам, 1993 йилдан бери қамоқда ўтирган отасининг ҳам исм-фамилиясини тўлиқ келтирган. Бироқ биз исмларни келтирмасликка қарор қилдик.


Kun.uz light 17:36 / 26.10.2020 9372\nСоғлиқни сақлаш вазирлиги матбуот хизмати Ўзбекистонда хизмат кўрсатган соғлиқни сақлаш ходими, тиббиёт фанлари доктори, профессор Шавкат Амонов билан суҳбат уюштирди.\nУнда болаларда қулоқ, томоқ, бурунда туғма ва орттирилган нуқсонлар юзага келиши ҳолатлари, бурун битиши ва қулоқ оқишининг сабаблари ва уларни бартараф этиш йўллари ҳақидаги долзарб саволларга жавоблар берилган.\n— Болаларда қулоқ, томоқ, бурунда туғма ва орттирилган нуқсонлар юзага келиши ҳолатлари кўпайиб боряпти. Бунинг сабаби нимада?\n— Тўғри айтасиз, болаларда қулоқ, томоқ ва бурунда учрайдиган туғма ёки орттирилган нуқсонларнинг олдини олиш ва самарали даволаш тиббиётнинг доимий муаммоси ҳисобланади. Чунки бугунги кунда сайёрамиздаги ҳар минг нафар чақалоқдан иккитаси ана шундай туғма нуқсон билан дунёга келади. Қолаверса, соғлом туғилган болалардан ҳам ҳар минг нафаридан ҳеч бўлмаса 2-3 таси бир ёшга киргунича йиқилиб турли жароҳатлар олади. Нотўғри дори-дармон истеъмол қилиши, грипп ва ўткир респиратор вирусли касалликлар натижасида эшитиш аъзоларида нуқсонлар пайдо бўлади. Бундай муаммоларнинг олдини олиш учун оилаларга борганингизда ота-оналарга болаларни тўғри парваришлаш, агар бола шамолласа, албатта, шифокор кўригидан ўтказгандан кейингина дори-дармон бериш зарур.\nКасаллик қайталанмаслиги учун совқотиш ва шамоллашдан эҳтиёт бўлиш керак. Болани чўмилтираётганда сув кирмаслиги учун қулоғига вазелинли пахта тиқиш керак. Аксарият оналар бундай вазиятда боланинг қулоғига пахтанинг ўзини тиқади. Ҳолбуки, пахта сувни ўзига шимиб ичкарига ўтказади. Бу бола соғлиғи учун жуда зарарли. Қулоқдаги оғриқ ёки суюқлик ажралиши билан кечадиган касалликлар ўз вақтида даволанмаса, менингит, сепсис, ҳатто мия тўқимаси абсцесси каби оғир асоратларга олиб келиши мумкин. Шу боис боланинг қулоғи оқишига бефарқ қараб бўлмайди.\n23:52 / 28.02.2021 2063\n23:33 / 28.02.2021 4777


Cана : 15-08-2018 / Жиззах янгиликлари, ОАВ, Жиззах овози / кўрилди: 132\nЖумладан, тадбиркорлик соҳаси ривожланишида фермер хўжаликларининг ўрни алоҳида аҳамият касб этади. Жорий йилда вилоятимизда фаолият юритаётган фермер хўжаликлари сони 11007 тани ташкил этди. Шулардан донли экинлар етиштириш соҳасида 2943 та, пахтачилик соҳасида 3620 та, боғдорчилик ва узумчиликда 2436 та, чорвачиликда 968 та ва бошқа соҳада фаолият юртувчи фермер хўжаликлари сони 1040 тани ташкил этади.\nРақамларга назар ташлайдиган бўлсак, вилоятимизнинг ялпи қишлоқ хўжалиги маҳсулотлари таркибида фермер хўжаликларининг улуши 412 106,4 миллион сўм (27,4 фоиз)ни ташкил этиб, бу кўрсаткич ўтган йилга нисбатан 103,2 фоизга ўсди.\nЖорий йилнинг дастлабки 6 ойи давомида вилоятимиз фермер хўжаликлари томонидан 405,9 минг тонна бошоқли дон маҳсулотлари, (шундан 380,4 минг тонна буғдой), 655 тонна картошка, 9571 тонна сабзавотлар, 333 тонна полиз, 911 тонна мевалар ишлаб чиқарилди. Шунингдек, ҳисобот даврида чорвачилик маҳсулотларини ишлаб чиқариш бўйича ҳам юқори кўрсаткичларга эришилди. Хусусан, 1129 тонна гўшт маҳсулотлари, 4246 тонна сут, 2095 минг дона тухум, 441,3 тонна балиқ, 531 тонна пилла маҳсулотлари истеъмолчиларга етказиб берилди.\nвилоят статистика бошқармаси статистика фаолиятини\nташкил этиш ва йиғмаахборот-таҳлилийишлари


Бугун, 1 февраль куни эрталаб Самарқандда содир бўлган бир воқеа эътиборни тортди. Эрталабдан «Дамас» русумли маршруткалар ёппасига тўхтатиб текширилаётганини самарқандликлар кўрган бўлса керак.\nХусусан, Тошкент-Термиз трассаси билан туташ Самарқанд шаҳрини Тойлоқ ва Ургут туманлари билан боғлайдиган йўлда кетаётган «Дамас»ларни ЙПХ ходими тўхтатиб берар, ҳеч қандай юниформада бўлмаган уч киши эса ҳайдовчига фавқулодда қўполлик билан муомала қилиб ҳужжат текширарди.\nБу қатъиятли инсонлар кимлигини билишга қизиқиб, аниқлашга киришдик. Билсак, улар Самарқанд вилоят транспорт бошқармаси автомобиль ташувларини назорат қилиш бўлими ходимлари экан.\nВазиятга ойдинлик киритиш мақсадида ҳалиги рейд кетаётган жойга яна бордик, аммо ҳайдовчиларни текшираётган ходимлар йўқ экан. Кейин Самарқанд вилоят транспорт бошқармаси автомобиль ташувларини назорат қилиш бўлимига бордик, аммо у ерда фақат қоровулни учратдик: «Бугун иш куни эмас», деди қоровул.\nИш куни бўлмаган кунда ҳам ходим рейд ўтказиши мумкинми? Демак Самарқандда мумкин экан!\nНавбатдаги манзилимиз «Кафтархона» автобекатидан Тойлоқ, Ургут туманларининг турли қишлоқларига қатнайдиган маршрутлар назорат қилинадиган ташкилот бўлди. Биз борган «Shahruz trans» МЖЧ раҳбарлари уларга тегишли учта — 205, 206 ва 210-маршрут линиялари ёпилганини, лицензиялари ҳеч қандай сабабсиз бекор бўлиш арафасида турганини айтишди.\nМаълум бўлишича, юзлаб ҳайдовчилар эрталабдан вилоят ҳокимиятига бориб, нималар бўлаётганини тушунтириб беришларини талаб қилган, ахир уларнинг тирикчилиги тўхтаб қолган. Аммо ҳокимиятда уларга тайин жавоб берилмаган.\nУчта линия бежизга ёпилгани йўқ, бу йўналишларга яқинда автобуслар қўйилганди. Ҳайдовчиларнинг айтишича, лицензияси бўлишига қарамай, арзимаган важлар билан уларнинг ҳужжатлари олиб қўйилган. Эрталаб «Кафтархона» бекатининг Самарқанд туманига қатнайдиган маршрутлар турадиган ерида ҳам жуда кўп одам турганини кўрдик. Ваҳоланки, бу маршрутда доим машина бўларди.\nСамарқандда автобус қўйилгани сабаб «Дамас»ларни линиядан олиб ташлаш тажрибаси аввал ҳам бўлган, аммо автобус узоқ йўналишга дош беролмагач, кўп ўтмай «қишлоқ кўчаларини тарк этганди».\nУмуман олганда, Самарқанд кўчаларидан «Дамас»ларни «қувиш» амалиёти ҳеч қачон яхшиликка олиб келмаган. Масалан, охирги марта уларни (яъни, лицензия билан одам ташийдиган маршутларни) шаҳар кўчаларидан чиқариб юбориш бугун Самарқанд кўчаларида хоҳлаган вақтида нархни кўтарадиган ва нохолис ҳисоблов тизимидаги қиммат таксиларни келтириб чиқарди.\nБугун ҳам Самарқанд шаҳрининг баъзи ҳудудларида «Дамас»лар қатнови сақланиб қолган ва ўша ҳудуддагилар транспорт учун қолганлардан камроқ пул сарфлайди. Масалан, Самарқанд шаҳридан Кимёгарлар қўрғони, Жума (Пастдарғом тумани маркази), Чархин, Хишрав, Мотрид каби ҳудудларга «Дамас»да бориш қулай ва арзон. Тойлоқ ва Ургут туманларига ҳам «Дамас»да боришга шу вақтгача муаммо бўлмаган.\nАвтобус қўйилгач енгил машиналарни линиядан олиб ташлаш унчалик тўғри иш эмас, чунки улар бир-бирига халақит бермайди, қайтанга автобус қўйилганидан сўнг рақобат пайдо бўлиб «Дамас»лар ҳам нархни туширди. Автобус ҳам, «Дамас» ҳам юраверса, одамларда танлов имконияти пайдо бўларди. Ким рақобатда устун келса, ўша ишлайверарди, бозор иқтисодиёти, аммо бизда негадир соғлом рақобат қадрланмайди.\nИш куни бўлмаган вақтда ҳам ходимлари рейд қилиб юрадиган Самарқанд транспорт бошқармасидан бу борада жавоб кутиб қоламиз.\n12:17 / 03.03.2020\nСамарқанд вилоятида мактаблар ва боғчалар олдидаги йўлларда ҳаракат тезлиги чекланмоқда


танқид | ФайзБоғ\n(“Бу кунлар”ни ўқиб) Ёзувчи Нуруллоҳ Муҳаммад Рауфхон устида бошланган (2017 й., 27-сентябр) ғавғолар бироз босилган шу пайтларда (2018 й., январ) “Бу кунлар” романининг электрон нусхасини топиб ўқидим. Ҳайратларим ва таассуротларимни […]\nДолзарб\t17 комментариев\nШвецияга янги келган пайтларимда бир шаҳарчада мактабда ўқитувчи бўлиб ишлагандим. Ўшанда ақли ривожланмай қолган бир қизга дарс бергандим. Швецияда ақли заифларга алоҳида махсус ўқитувчи тайин қилинади. Бу қизга ҳам бир […]


Ибн Атийя «Ал - Муҳаррар ал-важиз фий тафсири ал- Китоб ал-азиз\nИбн Атийянинг тўлиқ номи Абу Муҳаммад Абдулҳақ ибн Ғолиб ибн Атийя ал-Андалусий 175 ал-Мағрибий ал-Ғарнотий бўлиб, Андалусдаги Ал-Маррийя шаҳарининг қозиси бўлган. Қозилик даврида ҳақиқат ва адолатни ўзига касб қилган. Айтишларича, у Мағрибдаги Мурсийя шаҳари қозилигининг ҳам даъвосида бўлган, аммо Мурсийяга киритилмаган. У Мағрибнинг Лариқа шаҳрига кирган ва у ерда тажовузкорона ўлдирилган.\nИбн Атийя тўрт юз саксон биринчи ҳижрийда таваллуд топиб, беш юз қирқ олтинчи йилда Лариқа шаҳрида вафот этган. Ибн Атийя аҳли илм оиласида туғилди, яшади ва ўсди. Унинг отаси Абу Бакр Ғолиб ибн Атийя улуғ олим, имом ва кўп олимлардан таҳсил олган фақиҳ эди. Бобоси Атийя ҳам фазлли, илмли инсон эди. Шунинг учун набира Абу Муҳаммаднинг фазлу камолда етукликка эришиши ажабланарли эмас.\nИбн Атийя ниҳоятда фаҳм-фаросатли, закий, ҳар қандай муаммони ҳал этишга қодир ақл эгаси эди. У илмнинг деярли барча соҳаларини: аҳкомлар, ҳадис, тафсир, араб тилининг наҳви ва сарфи, луғат илмларини пухта эгаллаган адиб, шоир ҳам эди.\nАбу Ҳайён Ибн Атийянинг таърифида шундай деган: «У тафсир ёзган олимларнинг энг буюги, таҳлил ва таҳрир қилувчиларнинг энг афзали эди».\nИбн Атийя ўз отаси, Убай Али ал-Ғассоний Ас-Сафдийдан ривоят қилган. Унинг шогирдлари эса Абу Бакр ибн Абу Ҳамза, Абул Қосим ибн Ҳубайш, Абу Жаъфар ибн Маддо ва бошқалар эди.\nИбн Атийянинг энг катта ва машҳур китоби «Ал-Муҳаррар ал-важиз фий тафсири ал-Китоб ал-азиз» номли тафсиридир. Бундан ташқари унинг қилган ривоятлари ва шайхларининг номи тартибланган ҳадис китоби ҳам бор.\nИбн Атийянинг илми кенг қамровли бўлгани учун Ибн Фарҳун «Дебож» асарида Имом Молик мазҳабининг етакчилари қаторига қўшган бўлса, Имом ас-Суютий «Бағийятул вуъот» китобида наҳв илмининг устуни деб таърифлайди.\nИбн Атийянинг «Ал-Муҳаррар ал-важиз фий тафсири ал-Китоб ал-азиз» номли тафсири бошқа тафсирлар ва барча муфассирлар орасида олий қимматга эгадир. Бунинг ягона сабаби муфассир илмий фазилатининг ортиқлигида, тафсир ёзишда бутун диққат, масъулият ва жидду жаҳдини сарф қилганидир.\nИбн Халдун ўзининг «Муқаддимасида ёзишича, Ибн Атийя тафсирининг саҳиҳга яқинлиги уни Андалус ва Мағриб уламоларининг қўлларидан тушмаслигига сабаб бўлди».\nИбн Атийнинг бу машҳур тафсири ҳозиргача қўлёзма ҳолида сақланмоқда. У катта-катта ўн жилддан иборат. Миср кутубхонасида унинг фақат тўртта жилди: учинчи, бешинчи, саккизинчи ва ўнинчи жилдлари мавжуд.\nМуаллиф ўз тафсирида аввал Қуръони Карим оятини ёэиб, кейин ширингина, енгилгина тафсир қилади. Ундан кейин нақлий тафсирлардан қисқача ривоятлар келтиради ва бу нақлда, асосан, Ибн Жарирнинг тафсиридан фойдаланади. Муфассирлар билан бироз енгил муноқаша-мунозаралар қилади. Ўз сўзларини араб шеърлари билан қувватлайди. Оятларнинг наҳвий таҳлилига, қироатлардаги нозик ихтилофларга ҳам ўз аҳамиятини қаратади ва ортиқча чўзиб юбормасдан керакли фикрларни баён этади.\nАбу Ҳайён ўз тафсирининг муқаддимасида Ибн Атийя ва Аз-Замахшарий тафсирлари орасида ўзаро яқинлик борлигини айтиб: «Ибн Атийянинг тафсири нақл кўпроқ, кенг қамровли, холисроқдир. Аз Замахшарийнинг тафсири эса лафзи қисқа, маъноси шомилроқдир».\nИбн Таймийя ҳам мазкур икки тафсир орасида яқинлик борлигини таъкидлаб «Фатово»сида шундай ёзади: «Ибн Атийянинг тафсири Аз-Замахшарийнинг тафсиридан яхшироқ, нақли ҳам, баҳси ҳам саҳиҳроқ, бидъатлардан узоқроқдир. Балки кўп жиҳатлари афзалроқ, айтиш мумкинки, тафсирларнинг энг яхшисидир». Худди шундай фикрни Ибн Таймийя «Усул ут-тафсир» китобининг муқаддимасида ҳам айтган: «Ибн Атийянинг тафсири нақл кўпроқ, кенг қамровли, холисрокдир. Аз-Замахшарийнинг тафсири эса лафзи қисқа, маъноси шомилрокдир». «Ибн Атийянинг тафсири аҳли сунна вал жамоага мосроқ, Аз-Замахшарийнинг тафсирига нисбатан бидъатдан саломатрокдир. Агар нақлий тафсирлардан олинган гаплар қандай бўлса шундайлигича келтирилганда янада яхшироқ бўларди. Чунки Ибн Атийя, асосан, Ибн Жарир ат-Табарийдан нақл қилган. Ибн Жарир эса муфассирларнинг энг улуғидир. Холбуки, Ибн Атийя салаф олимларидан нақл қилиб, шундайлигача қолдирмаган. Балки муҳаққиқларнинг каломи сифатида баъзи мўътазила мазҳаби уламоларининг изоҳларини берадики, бу изоҳлар Ибн Жарир нақлига зийнат эмас, қусурга ўхшаб қолган. Масалан: «Юнус» сурасининг 26-ояти «Эзгу иш қилганларга чиройли (савоб − жаннат) ва зиёдалик (Аллоҳнинг дийдорини кўришлик) бордир» тафсирида Ибн Атийя шундай дейди: «Жумҳури уламо айтади: «Ал-Ҳусно»дан мурод жаннатдир. «Аз-3иёда»дан мурод Аллоҳни кўришдир».\nИбн Атийя бу тафсирни қувватлаш учун Пайғамбаримиз соллаллоҳу алайҳи васалламдан Абу Мусо ал-Ашъарий орқали ҳадис ривоят қилади. Кейин яна сўзида давом этади: «Бир фирқа эса «Ал-Ҳусно»ни яхшилик деб, «Аз-3иёда»ни шу яхшиликни етти юз баробар кўпайтирилиши деб тафсир қилган». Ибн Атийя бунинг исботи учун ҳам ҳадис ривоят қилади, ҳадиснинг матнидаги «юзоъафу лиман яшаа-у» оятига ишора қилиб: «Агар аввалги тафсирни айтган жумҳур ровийлари улуғларининг ҳурмати бўлмаганда, кейинги фирқанинг гапи қувватлашга муносиброқ эди», дейди ва иккинчи гапни қувватлашга ўзининг далилларини келтиради. Бу нарса Ибн Атийянинг жумҳурнинг ҳурматидан уларнинг фикрини қувватлаган бўлса-да, охиратда Аллоҳни кўриш масаласида мўътазилийлар билан ҳамфикр эканлигини кўрсатади.


Коронавирусга қарши вакцина қаерларда тайёрланади? | Қозоғистон янгиликлари: Сўнгги хабарлар «Kazakh TV» каналида | Kazakh TV\nКоронавирусга қарши вакцина қаерларда тайёрланади?\nБугунги кунда жаҳондаги 35 та лаборатория касаллик давосини топиш билан шуғулланяпти. Экспертлар фикрича, вакцинани қисқа вақтда ишлаб чқиш етарлича мураккаб муаммо. Ген муҳандислари бир неча ой давомида дастлабки намуналарни тақдим этиши мумкинлигини айтяпти.\nБундай вакцинани одамларда синай бошлаган дастлабки мамлакатлардан бири – Хитой. Ўтган ҳафта 18 ёшдан 60 ёшгача бўлган 108 нафар кўнгилли COVID-19 га қарши дорини ўзларида синаб кўришларига ижозат беришди. Улар 36 кишилик уч гуруҳга бўлинди ва қуйи, ўрта ва юқори дозали вакцина олишган. Ҳозир иштирокчилар икки ҳафталик карантинга қўйилди ҳамда уларни тиббиёт ходимлари кузатиб боришади. Олимларнинг фикрича, клиник синовларгача муддат ой ниҳоясигача давом этади. Сўнгра вакцина клиникаларга юборилади. Америкалик тадқиқотчилар ҳам синов ишлариолиб боряпти. COVID-19 қарши дори тўрт нафар кўнгилли вужудига киритилди. Немис олимлари эса бу ишга ёзнинг бошларида киришиш ниятида.\nРоссия олимлари ҳам коронавирусга қарши вакцина ишлаб чиқиш билан машғул. Вирусология ва биотехнология Илмий маркази ҳайвонларда синовлар ўтказяпти. Олимлар йил охиригача тегишли вакцина тайёр бўлишига ишонч билдиряпти.\nҚозоғистон ҳам дори-дармонлар билан шуғулланмоқда. Нур-Султонда жойлашган Биотехнология Миллий маркази Биологик хавфсизлик илмий-тадқиқот институти билан бирга вирусга қарши инъекция яратиш устида меҳнат қилмоқда.\nШунингдек, вирусга қарши препарат ишлаб чиқариш билан Австралиянинг Квинсленд университети олимлари ҳам шуғулланмоқда.\nкоронавирусинфекциявакцинаҚозоғистонолимларCOVID-19карантинБиотехнология Миллий маркази\nҚозоғистонда коронавирус инфекцияси юққанлар сони 120 га етди


Ҳудуддаги аҳвол танқидий баҳоланди\nХалқ депутатлари Янгиқўрғон тумани Кенгашининг навбатдаги сессияси бўлиб ўтди.\nЙиғилишда Олий Мажлис Қонунчилик палатаси депутатлари ва Сенати аъзолари -томонидан тумандаги ижро ҳокимияти, ҳуқуқни муҳофаза қилиш органлари, шунингдек, хизмат кўрсатиш идораларининг ўз зиммаларига юклатилган вазифаларни қай даражада бажараётгани аҳоли билан ўтказилган бевосита мулоқотлар чоғида ўрганиш натижалари асосида танқидий руҳда батафсил кўриб чиқилди.\nТаъкидланганидек, ўрганиш даврида барча маҳалла ва кўчалар кесимида 980 та хонадонга ташриф буюрилиб, уларнинг соҳиблари билан юзма-юз мулоқот ўтказилди. Суҳбатлар чоғида аҳоли томонидан 500 га яқин турли йўналишдаги муаммолар кўтарилди. Уларнинг 210 таси парламент вакиллари кўмагида жойида ҳал этилди, 216 таси туман ҳокимлиги орқали тегишли мутасадди ташкилотлар иштирокида ечимини топди. Шу билан бирга, республика даражасидаги муаммолар алоҳида ажратиб олинди ва уларни парламент назоратининг турли шакллари орқали бартараф этиш, тегишли давлат бошқаруви органларига пар-ламент ҳамда депутатлик сўровлари юбориш, парламент эшитувларини ташкил этишга қаратилган аниқ мақсадли ва манзилли чора-тадбирлар режаси ишлаб чиқилди.\nЎрганиш натижалари туманда ҳали ўз ечимини кутаётган бир қатор муаммолар мавжудлигини кўрсатди. Ҳудудда тадбиркорлик фаолиятини ривожлантириш борасидаги ишларнинг сустлиги айтиб ўтилди. Хусусан, тизимдаги субъектларнинг мурожаатларига етарли даражада эътибор қаратилмаётгани натижасида уларнинг бизнес-режалари тўла ижросини топмаётир. Масалан, фуқароларнинг тадбиркорлик билан шуғулланиш учун ер ажратиш тўғрисида туман ҳокимиятига берган аризалари ижроси кўнгилдагидек эмас. Туманда оилавий тадбиркорликни йўлга қўйишни мақсад қилган фуқаролар кўпчиликни ташкил этишига қарамасдан, уларни молиявий жиҳатдан қўллаб-қувватлашга жалб этилган тижорат банкларида бу масалага масъулиятсизлик билан ёндашиш ҳолатлари барҳам топмаяпти.\nУмумтаълим мактаблари ва касб-ҳунар коллежлари фаолияти билан яқиндан танишган ишчи гуруҳи бу соҳада ҳам қатор камчиликларни аниқлади. Айрим коллежларни замонавий ўқув жиҳозлари, жумладан, мутахассисликлар учун мўлжал-ланган адабиётлар, ахборот технологиялари билан таъминлаш даражаси талабга жавоб бермайди. Коллеж битирувчиларининг тақдири тизимли ўрганилмаган. Амалиётлар номигагина ташкил этилади. Кўпгина умумтаълим мактабларининг спорт заллари таъмирталаб. Кутубхоналарни янги адабиётлар билан тўлдириш масаласи кун тартибидан тушиб қолаяпти.\nСоғлиқни сақлаш соҳасини ўрганиш жараёнида 200 дан ортиқ шифокор-ҳамширалар ва 150 га яқин беморлар билан юзма-юз суҳбат ўтказилди, тиббиёт муассасаларида фуқароларнинг мурожаатлари билан ишлаш ҳолати мониторинг қилинди. Айрим шифокорларнинг ўз соҳасига оид қонун ҳужжатларининг мазмун-моҳиятидан бехабар экани афсусланарлидир. Шу боисдан аҳоли баъзи ҚВПлар фаолиятидан норози. Хусусан, “Мамай” ҚВП ходимлари ўртасида муҳит яхши эмаслиги, қишлоқ аҳлининг патронаж хизматидан қониқмаётгани, ишни ташкил қилишдаги жиддий камчиликлар бунга мисол бўлади.\nБундан ташқари, аҳолининг коммунал ва маиший хизмат соҳасидаги эҳтиёжларини қондириш, савдо дўконларини терминаллар билан таъминлаш, ҳудудларни ободонлаштириш ҳамда чиқиндиларни йиғиш, ичимлик суви таъминоти, саноат ва хизмат кўрсатиш, туризм соҳасини ривожлантириш, ер ҳамда сув ресурсларидан самарали фойдаланиш, туманнинг экспорт салоҳиятини ошириш, қонунчилик ва ҳуқуқий тартиботни мустаҳкамлаш борасида ҳам қатор муаммолар борлиги қайд этилди. Уларни бартараф қилиш юзасидан тегишли ҳокимият идоралари раҳбарларига кўрсатма ҳамда топшириқлар берилди.\nХалқ депутатлари туман Кенгаши, унинг доимий комиссиялари фаолияти танқидий баҳоланди. Жумладан, сессия йиғилишлари кун тартибига киритилган айрим масалалар чуқур ўрганилмай муҳокама этилаётгани, сайёр қабул, депутат сўрови имкониятларидан етарли фойдаланилмаётгани айтиб ўтилди.\nСессияда туманни ижтимоий-иқтисодий жиҳатдан ривожлантириш, аҳоли турмуш фаровонлигини янада яхшилаш борасида амалга оширилаётган ишлар бўйича тегишли идоралар раҳбарларининг ахборотлари эшитилди.\nЯкунда муҳокама этилган масалалар юзасидан тегишли қарор қабул қилинди.\nМазкур рукндаги бошқа мақолалар: « Ташаббус ва муваффақиятлар эътирофи\t«Йилнинг энг фаол журналисти» танловига марҳамат! »


"Musaffo" бренди Spark автомобили ютиб олиш имкониятини берувчи акциясини ўтказмоқда\n11:27 / 16.05.2016\nКеча, 15 май куни “Gerfed Impeks” томонидан ташкил этилган ва ўзининг ёқимли совғалари билан аллақачон кўпчиликни хурсанд қилган “Musaffo сотиб ол ва Chevrolet Spark ютиб олиш имкониятини қўлга кирит” акциясининг навбатдаги омадли ғолиблари аниқланди.\nАкцияда қуйидаги қимматли совғалар ўз эгаларини топди:\nЭлект чойнак – 24та\nБлендер – 10та\nТостер – 10та\nМикротўлқинли печь – 4та.\nАкция ғолиблари тасодифий танланиш йўли орқали компьютер ёрдамида белгиланди. Акциянинг холис ўтказилаётганини кузатиш учун Musaffo’нинг Facebook ижтимоий тармоғидаги саҳифаси вакилларидан тузилган ҳайъат аъзолари, Потребитель.уз гуруҳи модераторлари ҳамда ОАВ журналистлари таклиф этилди.\nТўлиқ равишда ишонч ҳосил қилиш мақсадида ҳайъат аъзолари ғолиб деб топилган рақамлардан исталганига қўнғироқ қилиб, текшириш имкониятига ҳам эга бўлди. Тошкент шаҳрида истиқомат қилувчи ғолиблар совғаларини компания офисига келиб шахсни тасдиқловчи ҳужжат билан бирга олиб кетишлари мумкин. Вилоятларда ёки Қорақалпоғистонда яшайдиган омадлиларга эса совғалар қулайлик яратиш мақсадида шаҳар марказларига юборилади.\nАгар сиз ҳам ушбу акцияда иштирок этган бўлсангиз, http://promo.musaffo.uz/results манзили орқали рақамингизни текшириб кўришингиз мумкин.\nБордию, бу сафар сизга омад кулиб боқмаган бўлса, хавотирга ҳожат йўқ. Ахир сизда худди шундай совғалар ютиб олиш имкони ҳали бор. Қолаверса, айнан сиз Chevrolet Spark автомобили эгасига айланишингиз мумкин!\nБунинг учун 1 литли акция стикери ёпиштирилган “Musaffo” табиий сигир сути қадоғини сотиб олиш ҳамда промо-кодни сайт орқали қайд этиш ёки 1965 қисқа рақамига промо-кодни киритиш лозим. ўйин бўлиб ўтгунга қадар қадоқнинг ўзи ёки ундаги стикерни сақлаб қўйиш тавсия этилади.\nАкция 2016 йил 15 мартда бошланган ва 14 июнга қадар давом этади.\nБатафсил маълумотлар билан PROMO.MUSAFFO.UZ орқали танишиш мумкин.\n17:00 / 16.03.2018


Машҳур спортчи Оскар Писториус гаров эвазига чиқарилди - BBC Uzbek - Dunyo\nМашҳур спортчи Оскар Писториус гаров эвазига чиқарилди\nСўнгги янгиланиш 22 феврал 2013 - 10:51 GMT\nЖанубий Африка маҳкамаси Писториусни гаров пули эвазига озодликка чиқариб туриш ҳақида қарор берди.\nЖаноб Писториус ўзини ҳимоя қилиш учун ўқ узгани, маъшуқасини ўғри деб ўйлаганини айтиб келмоқда.\nМодел Рива Стинкампнинг ўлимида айбланаётган югурувчи Писториуснинг ҳимоячилари полиция қотиллик бўйича чалкаш далилларни бергани учун прокурорнинг бу борадаги нуқтаи назарини шубҳа остига қўйишини айтишган.\nТўрт марта паралимпиада чемпиони 29 ёшли Стинкампни уйга кириб олган ўғри деб ўйлаб отиб қўйганини уқтиради.\nҚоралов томонига кўра, югурувчи гаров эвазига чиқариладиган бўлса, жазодан қочиб қолиши мумкин.\nПисториуснинг тренери Эмпи Лоу спортчи ўзини озод қилишгач, кейинги ҳафтадан машқларни бошлашга умид қилаётганини маълум қилган.\nШу билан бирга Оскар Писториуснинг ишини текшираётган изқувар Хилтон Ботанинг ўзи қотилликка уринишда айбланиб, суриштирув ишларидан четлаштирилган.\nПисториуснинг ишини энди генерал-лейтенант Винешкумар Муну ўрганади.


Давлат хизматларидан фойдаланиш – KADASTR AGENTLIGINING SIRDARYO VILOYAT BOSHQARMASI\nДавлат хизматларидан фойдаланиш\nFevral 28, 2021 Aprel 14, 2021 kadastr\nДавлатимиз раҳбарининг 2021 йил 23 мартда “Аҳоли ва тадбиркорлик субъектларига давлат хизматларидан фойдаланишда янада қулай шароитлар яратиш, бу борада бюрократик тўсиқларни қисқартириш бўйича қўшимча чора-тадбирлар тўғрисида”ги фармони қабул қилинди.\nМазкур фармон билан 2021 йил 1 июндан бошлаб давлат органлари, хўжалик бирлашмалари, маҳаллий ижро этувчи ҳокимият органлари, давлат ташкилотлари ва муассасалари томонидан аҳоли, шу жумладан, тадбиркорлик субъектларидан яна 17 турдаги маълумотнома сўраш бекор қилинмоқда.\n– руҳий касалликлар бўйича диспансер ҳисобида туриш ёки турмаслик ҳақидаги;\n– наркология бўйича диспансер ҳисобида туриш ёки турмаслик ҳақидаги;\n– судланганлик ҳолати бўйича;\n– манзил-маълумот ахбороти;\n– фуқаронинг номида шахсий уй-жой мавжуд ёки мавжуд эмаслиги;\n– турар жойнинг майдони;\n– солиқ қарзи мавжуд ёки мавжуд эмаслиги;\n– солиқ тўловчи жисмоний шахсларнинг давлат солиқ хизмати органларида ҳисобга қўйилганлиги;\n– пенсия ва нафақа миқдори;\n– пенсия ва нафақа олувчилар рўйхатида мавжуд ёки мавжуд эмаслиги;\n– никоҳ қайд этилганлиги, никоҳда турмаслиги ёки никоҳдан ажралганлиги;\n– шахсни тасдиқловчи ҳужжатнинг нусхаси;\n– шахснинг белгиланган шаклдаги фотосурати;\n– тиббий-ижтимоий эксперт комиссияларининг маълумотномалари;\n– меҳнат дафтарчалари ва уларнинг нусхалари (фуқароларга пенсия тайинлаш жараёнида ушбу ҳужжатни “Ягона миллий меҳнат тизими” идоралараро дастурий-аппарат комплекси орқали олиш имконияти мавжуд бўлмаган ҳолларда сўраш бундан мустасно);\n– иш ҳақи ва иш стажини, олий ва ўрта махсус таълим муассасасида ўқиганликни тасдиқловчи архив маълумотномалари (фуқароларга пенсия тайинлаш жараёнида ушбу ҳужжатни “Ягона миллий меҳнат тизими” идоралараро дастурий-аппарат комплекси орқали олиш имконияти мавжуд бўлмаган ҳолларда сўраш бундан мустасно);\n– кадастр ҳужжатлари ва уларнинг нусхаларини талаб қилиш бекор қилинади.\nOne thought on “Давлат хизматларидан фойдаланиш”\nA WordPress Commenter izohi:\nFevral 28, 2021 da 12:07 pm


Ўзбек фильмлари илк бор «DigiCon6 Asia Awards—2019» нуфузли халқаро кинофестивалида мукофотлар учун курашади - Daryo\n12:29, 28.11.2019 20398\nЎзбек фильмлари илк бор «DigiCon6 Asia Awards—2019» нуфузли халқаро кинофестивалида мукофотлар учун курашади\nЎзбекистонлик ёш киноижодкорлар жорий йилнинг 26 ноябридан 1 декабрига қадар давом этадиган «DigiCon6 Asia Awards—2019» халқаро қисқа метражли фильмлар фестивалида иштирок этиш учун Гонконгга жўнаб кетди. Бу ҳақда «Ўзбеккино» Миллий агентлиги матбуот хизмати «Дарё»га хабар берди.\nФото: «Ўзбеккино» Миллий агентлиги матбуот хизмати\nОсиё бўйича иқтидорли муаллифларни топиш, танитиш ва уларнинг ажойиб ишлари учун рағбатлантириш мақсадида ҳар йили кузда ўтказиб келинадиган «DigiCon6 Asia Awards» мукофотига ўзбекистонлик ёш кино ижодкорларнинг иккита фильми — Шокир Холиқовнинг «Чой» ва Маҳлиё Асқаралиеванинг «Совға»си тақдим этилди. Жами ўзбекистонлик вакиллар етти кишидан иборат.\n«Ёш кино ижодкорлар — миллий кинематографиянинг келажаги, шу сабаб уларнинг ижодий маҳорати ошишига катта эътибор қаратиш лозим. Бизнинг иқтидорли йигитлар бундай нуфузли фестивалда Ўзбекистонда ёш кино ижодкорлар учун яратилган шарт-шароитлар ва ўзларининг қобилияти туфайли иштирок этишмоқда», — дейди «Ўзбеккино» раҳбари Фирдавс Абдуҳолиқов.\nФирдавс Абдуҳолиқов, шунингдек, келгусида «Ўзбеккино» ёш кино ижодкорлар маҳоратини ошириш учун уларни ҳар томонлама қўллаб-қувватлаш мақсадида бир қатор лойиҳалар ташкиллаштиришини таъкидлаб ўтди.\n«Биз ‘Ўзбеккинў миллий агентлиги қошида ёшлар ижодий маркази ва ёшлар ижодий студиясини ташкил этишни режалаштиряпмиз. Бундан ташқари, барча керакли ускуналар билан жиҳозланган 150 ўринли ижодий лабораторияни очишни мўлжалладик», — деди «Ўзбеккино» раҳбари.\nШуни қайд этиш керакки, «DigiCon6 Asia»га қатнашадиган давлатлар: Япония, Хитой, Гонконг, Ҳиндистон, Индонезия, Корея, Малайзия, Сингапур, Тайван, Таиланд. Ўзбекистон фестивалда илк маротаба иштирок этмоқда. Япониянинг йирик медиа кинокомпанияси ТБС кинофестиваль ташкилотчиси ҳисобланади.\nМаълумот учун, ёш кинорежиссёр Шокир Холиқовнинг «Чой» фильми «Канн» кинофестивалида Гран-прини қўлга киритган эди. Ўшанда «Ўзбеккино» Миллий агентлиги Шокир Холиқовга сервис совға қилган, бу эса ижтимоий тармоқларда кенг муҳокамаларга сабаб бўлган эди. Режиссёрнинг ўзи кейинроқ вазиятга изоҳ бериб, у «Ўзбеккино»дан шикоят қилмагани, шунчаки ижтимоий тармоқдаги саҳифасига сервиснинг суратини қўйиб, агентликка миннатдорлик билдирганини айтиб ўтганди.\nШунингдек, «Чой» фильми Евросиё халқаро кинофестивалида ҳакамларнинг махсус мукофоти номинациясида ғолиб бўлган.\n«Ўзбеккино» Канн фестивалида Гран-прини қўлга киритган талабага сервиз совға қилди\nКанн кинофестивалида Гран-при олган Шокир Ҳолиқов «Ўзбеккино» томонидан совға қилинган сервизга изоҳ берди\n«Евросиё» халқаро кинофестивалида «Чой» фильми ҳакамларнинг махсус мукофоти номинациясида ғолиб бўлди\n16:44, 02.06.2020 187596\n13:22, 11.06.2020 119573\n15:24, 11.06.2020 110705\n19:48 Бугун 2987\n19:33 Бугун 4486\n19:18 Бугун 6938\n19:03 Бугун 8314\n22:11, 06.08.2020 156720\n23:58, 06.08.2020 129423\n00:15 Бугун 129352\n19:03, 07.08.2020 119861


Футбол тарихидаги машъум кун - Offside.uz – Offside'да бўлинг, офсайдда қолманг!\nФутбол тарихидаги машъум кун\nБугун 1979 йил авиаҳалокатга учраган «Пахтакор»дан айрилганимизга 38 йил бўлди. Минскнинг «Динамо» клуби билан учрашувга йўл олган ўша жамоа аъзолари бу ўзлари учун сўнгги сафар бўлиши мумкинлигидан бехабар эдилар. Анъанага кўра, ҳар йилнинг 11 август санасида шонли жамоа вакиллари ёдга олинади.\nАвиалҳалокатда ҳаётдан кўз юмган пахтакорчиларни эслаб ўтамиз:\n“Пахтакор” футбол клубининг ёрдами эвазига Куриловка қишлоғида жамоани эслатиб турувчи ёдгорлик барпо этилди. Ўша ҳудуд ёшлар жамоаси “Пахтакор” деб номланади, улар “Пахтакор” либосларида майдонга тушиб, ўйинларда иштирок этишади. Бу эса ўша жамоага ҳурмат келтирилаётганини кўрсатиб турибди. Ўша ёшлар жамоани кўрганда барча 1979 йилги жамоа тўғрисида ёдга олади. Йил давомида юртимизнинг турли ҳудудларида халқаро турнирлар ўтказиб келинмоқда.\nЎша куни Харьковдаги ҳаво ҳаракатларини бошқариш марказида 6 нафар диспетчер навбатчилик қилаётганди. Бўлим бошлиғи Сергеев ёш Николай Жуковскийни иш ўрнига ўтказди ва унга раҳбарлик қилиб туришни Владимир Сумскойга топширди. Бу ҳудудда об-ҳаво унчалик яхши эмасди. Осмонни булутлар эгаллаган бўлиб, улар 8-9 километр баландликда ҳам қалин жойлашганди. 65735 борт рақамли Ту-134 самолёти Москва вақти билан соат 13:11да Донецкдан ҳавога кўтарилади. А.С.Комаров бошчилигидаги экипаж аъзолари 77 йўловчини манзиллари томон етказиб қўйишлари зарур эди. 12:53да Воронеждан учган бошқа бир Ту-134 эса 65816 борт рақамига эга бўлиб, унда А.А.Тараненко командирлик қилаётганди. Молдовага тегишли самолёт салонида 88 нафар йўловчи рўйхатга олинганди. Улардан 16 нафари 12 ёшгача бўлган болалар бўлган.\n11/08, 13:34 0


Президент Раҳмон: ‘Исломий Давлат’ сафларида тожик талабалари ҳам бор' - BBC O'zbek\nТожикистон раҳбари бу ҳақда Миллий Бирдамлик кунининг 18 йиллиги муносабати билан пойтахт Душанбеда қилган чиқиши чоғида баён қилган.\nПрезидент Раҳмоннинг айтишича, жорий пайтда 18 талабалари Яқин Шарқда “Исломий Давлат” сафларида жанг қилишмоқда.\nТожик раҳбарининг сўзларидан аён бўлишича, улардан етти нафари гуруҳ сафларига қўшилишдан аввал четда таҳсил олаётган бўлишган. Қолганлари эса, Тожикистоннинг ўзидаги Олий ўқув юрти талабаларидир.\nПрезидент Раҳмон, ўз ўрнида, ҳозирга келиб “Исломий Давлат” сафларига адашиб кириб қолган фуқароларининг сони уч юздан ортиши, уларнинг ораларида хотин, бола-чақалари билан бирга кетганлари ҳам борлигини билдирган.\nТожик раҳбарининг чиқишидан бугун “Исломий Давлат” сафларида жанг қилаётган тожикистонликлар аксариятининг 18 дан 25 ёшгача эканликлари ҳам маълум бўлган.\nПрезидент Раҳмонга кўра, улардан юздан ортиқроғи аллақачон жангларда ҳалок этилишган.\nУнинг сўзларига таянилса, тезроқ бойиб кетиш орзуси ёшларни бу каби ташкилотлар сафларига жалб этаётган асосий омиллардан биридир.\nЎз ўрнида таъкидлаш жоиз, бу – президент Раҳмоннинг “Исломий Давлат” гуруҳи ва у солаётган таҳдид ҳақида илк бор сўз юритиши эмас.\nТожик раҳбари ўтган йил Халқ-демократик партиясининг съездида чиқиш қиларкан, “Исломий Давлат”ни “янги асрнинг вабоси”га қиёс берганди.\n“Толибон бўладими, “ал-Қоида” ёки “Исломий Давлат” - улар барчасининг мақсади ягона экани, ёмони эса, айрим кучлар бу каби гуруҳларни мусулмонларнинг ўзларига қарши қўлланишаётганида” эканини айтганди.\nЎз ўрнида, тожик раҳбари “Исломий Давлат” гуруҳининг фаолияти бутун дунё, шу жумладан, Тожикистон учун ҳам хавф эканини баён қилганди.\nПрезидент Раҳмон ўша чиқишида ҳам тожик ёшлари ҳар қандай йўллар “Исломий Давлат” сафларига бориб қўшилишаётгани, “жиҳод”га, ҳатто, оила, оила бўлиб кетишаётганини айтганди.\nТожикистонликларни “бефарқ бўлмаслик ва бу хавфнинг олдини олиш”га даъват қилганди.\n“Агар бу таҳдиднинг олди олинмаса, вазият 1992 йилдагисидан кўра баттарроқ бўлиши” билан огоҳлантирганди.\nТожикистон ҳам қолган Марказий Осиё давлатлари каби “Исломий Давлат” гуруҳи фаолиятининг минтақа давлатларига ёйилишидан жиддий хавотирда.\nПрезидент Раҳмоннинг Душанбедаги сўнгги чиқиши ҳам Яқин Шарқдаги “Исломий Давлат” гуруҳи шундоққина биқинларидаги Афғонистонда юзлаб жангарилар ёллаш ва аллақачон қарши ҳужумга ҳам ўтиб улгурган бир манзарада кузатилмоқда.\nАйниқса, яқинда қўшни Афғонистоннинг ўзларига бевосита чегарадош икки шимолий-шарқий вилоятида “Исломий Давлат” жангарилари ҳам иштирок этган шиддатли ва давомий жанглар Тожикистон томонини жиддий ташвишга солган.\nРоссиянинг Афғонистондаги махсус вакили Замир Кабулов ҳам яқинда хавотирли баёнот билан чиққан, сўнгги ойларда Афғонистон шимолида катта сондаги жангарилар тўпланишганини айтаркан, уларнинг Тожикистонга бостириб киришлари эҳтимолини ҳам назардан соқит этмаганди.\nЗамир Кабулов жаноблари бу жангариларнинг аксарияти тожиклар, қирғизлар ва ўзбеклар эканини ҳам билдирганди.\n“Исломий Давлат” сафларидаги фуқаролари сони ортиб бораркан, яқинда Тожикистон ортга қайтишса, уларни афв этишини расман баён қилган биринчи собиқ Шўро давлати бўлганди.\nЎтган ой ўз Ички Ишлар вазирлиги полковнигининг “Исломий Давлат” сафларига ўтгани маълум бўлиши ортидан эса, Тожикистон дунёдаги энг қудратли ва жангари бу гуруҳни “террорчи”, деб эълон қилган, мамлакат ҳудудида фаолиятини расман тақиқлаб қўйганди.\nПолковник Гулмурод Ҳалимов Яқин Шарқдаги “Исломий Давлат” сафларига қўшилган энг юқори мартабали Тожикистон фуқароси бўлганди.\nАммо Сурия ва Ироқда жанг қилаётган тожикистонликлар орасида собиқ меҳнат муҳожирлари кўпчиликни ташкил қилиши, уларнинг гуруҳ сафларига Россиядан ёлланганликлари айтилади.\nКуни-кеча Тожикистон президентининг Хавфсизлик масалалари бўйича ёрдамчиси Шерали Хайруллоев аксарияти марказий осиёлик жангарилардан иборат ва афғон ҳукумат кучларига қарши жанг олиб бораётган турли ноқонуний исёнчи гуруҳлар нафақат минтақа давлатларига реал хавф туғдириши, балки-да, қуролли низоларга Россия ва Хитойни ҳам тортишлари мумкинлиги билан ҳам огоҳлантирганди.\nТожикистонда Россия бошчилигида йирик ҳарбий машқлар бошланди


Xiaomi Redmi 5 моделлари интернет дўконида пайдо бўлди - Terabayt.Uz\nБу эса томонлари нисбати 18:9 стандартида бўлган бу "ақлли телефон"ларнинг тақдимоти тез орада бўлишидан дарак беради. Шунингдек, смартфонларнинг бир қатор, жумладан Россия ҳудудига олиб келингани ҳам бу фикрни исботлайди.\nRedmi Note 5, Redmi 5 ва Redmi 5 Plus орасида энг қизиқарлиси Redmi 5 Plus ҳисобланади. Ундаги 5,99 дюймли, IPS-экраннинг пикселлар сиғими 2160 га 1080 та белгига тенг (FHD+). Шунингдек, смартфон 8 ядроли ва 2,0 ГГц частота тезлигига эга Qualcomm Snapdragon 660 процессорида фаолият кўрсатади.\nУнинг батареясининг сиғими 4000 мА соат ҳамда аккумулятор Quick Charge 3.0 технологияси асосида тезкор қувват олади. Смартфон 3/4 ГБ тезкор ҳамда 32/64 ГБ доимий хотира билан таъминланади. Бош камера 12 Мп (қўш), олд камера 5 Мп аниқлигидаги сенсорларга эга бўлган.\nБир нечта инсайдерларга кўра, Xiaomi Redmi 5 Plus 2 карралик яқинлаштириб ва орқа фони ғира-шира қилиб портрет олишга уста бўлади.\nЭнг муҳим жиҳати мана шундай хусусиятларга эга гаджетнинг нархи $300 доллардан ошмайди.\n#арзон смартфон #Xiaomi Redmi 5


Метродаги ҳужумдан зарар кўрган тожик мигранти Россия устидан Европа судига шикоят қилди\nМосква метросида уюштирилган ҳужумдан зарар кўрган Сулаймон Саидов Россия устидан Инсон ҳуқуқлари бўйича Европа суди(ИХЕС)га шикоят қилди. 2016 йилнинг апрель ойида маҳаллий аҳоли вакили томонидан бўлган ҳужум оқибатида тожик мигранти жиддий жароҳат олган ва бир кўзидан ажралган эди.\nСулаймон Саидовнинг 15 май куни хабар беришича, ўзига ўқ отган Сергей Царев безориликда айбланган ва ҳукм қилинган, аслида москваликнинг ҳатти-ҳаракати “миллий нафрат ва душманлик” сифатида баҳоланиши керак эди. ИХЕСга шикоят аризаси «Гражданское содействие» (“Фуқаролар кўмаги”) қўмитасининг ёрдамида берилди.\n«Россия расмийлари одатга кўра бу каби ҳужумларни миллий нафрат руҳида бўлганлигини баҳолашни истамайди. Чунки ҳукуматнинг ўзи Россия жамиятида ўзгаларга нафрат шароитини яратиб қўйган. Айнан шунинг учун ҳам миллатчиларнинг ташқи кўриниши славян бўлмаганларга қилган ҳужумлари Россия судлари томонидан “безорилик” сифатида баҳоланади”, - дейди «Гражданское содействие» қўмитасининг раҳбари Светлана Ганнушкина. Унинг сўзларига қараганда, Сулаймон Саидов билан боғлиқ ҳодисада Москва полицияси ходимлари совуққонлик қилишган ва бепарво бўлишган.\nЭслатиб ўтамиз, 2016 йилнинг 8 апрел куни маст ҳолда бўлган Москвада истиқомат қилувчи Сергей Царев Саидов ва унинг жияни метро вагонини тарк этишни талаб қилган, чунки бу «вагон руслар учун экан».\n«Гражданское содействие» қўмитасининг маълум қилишича, москвалик тожикистонликларни «қора маймунлар» дея атаган ва оғизга олиб бўлмайдиган сўзлар билан сўккан. Сулаймон Саидов москвалик ёнига яқинлашаётган жиянига қарата сурилган ва унга “бу одам маст, унга эътибор берма” деган. Шу вақт ҳужум қилувчи унга қарата: «Уч дақиқадан сўнг сен тирик қолмайсан. Мен сени ўлдираман” деган. Шундан сўнг у Саидовга қарата «ОСА» тўппончасидан бир неча бор ўқ узган, ўқлар Саидовнинг қорни ва бошига теккан. Шундан сўнг яраланган мигрант ва москвалик ўртасида қўл жанги бўлиб ўтган. Метро бекатига етиб келган милиция ходимлари тожик мигрантини ушлашган ва йўловчилар у ҳужум қурбони эканлигини айтганларидан кейингина уни қўйиб юборишган.\nҲужум қилган Сергей Царев жиноят жойидан қочиб кетишга улгурди, аммо кўп ўтмай у қўлга олинди ва унга нисбатан РФ Жиноят кодексининг 105 моддаси 1 қисми (Қотиллика уриниш) бўйича жиноий иш қўзғатилди. Сулаймон Саидов жиддий жароҳат олди, Гельмгольц номли кўз касалликлари илмий тадқиқот институтида унинг кўзи операция қилинди. Кўзини операция қилиш, протез тайёрлаш ва ўрнатиш учун 59 минг рубл тўланди. Операция учун ҳаражатларни хужумдан сўнг Саидовни даволаш учун маблағ тўплашга киришган “Фуқаролар кўмаги” қўмитаси ўз зиммасига олди.\nТожикистонликнинг кўзидан ташқари ўқ кирган бош суяги ҳам зиён кўрди. Пирогов номли шифохона жарроҳлари эзилган бош суякларни олиб ташлашди. Кейинчалик унинг ўрнига бош мияни ҳимоя қилувчи металл пластинка ўрнатишди.\nЎтган йили Москва шаҳридаги Черемушкин суди 61 ёшли Сергей Царёвни безориликда айблади ва жазони ўташ учун 10 йилу 3 ой муддатга қаттиқ режимли колонияга ҳукм қилди.\nCулаймон Саидов тўрт ой муқаддам Тожикистонга қайтиб келди. «Мен ватанимда даволанишга мажбур бўлдим: бошим ва кўзларим ҳамон оғрийди. Мен ИХЕСга ёзган шикоятимда РФ расмийларидан соғлиғимга етказилган зарар учун товон талаб қилдим», - дейди собиқ мигрант.


Кимдир эмланишни рад этса, ҳеч ким уни оёқ-қўлини боғлаб, вакцина қилмайди — Русланбек Давлетов | Qalampir.uz\nКимдир эмланишни рад этса, ҳеч ким уни оёқ-қўлини боғлаб, вакцина қилмайди — Русланбек Давлетов\nЖамият\t31 Июль 17:11 6661\nКоронавирусга қарши вакцинани олишдан бош тортган фуқаролар ишга қабул қилинмайди. Бу ҳақда бугун, 31 июль куни Олий Мажлис Сенатининг ўн еттинчи ялпи мажлисида Aдлия вазири Русланбек Давлетов маълум қилди.\n“Кимдир вакцина олишни рад этадиган бўлса, ҳеч ким уни оёқ-қўлини боғлаб, вакцина қилмайди. Қонунчиликда мажбурий шифохонага олиб келиб даволатиш фақат алкоголь, гиёҳвандлик, сил билан касалланган ҳолатлардагина кузатилиши кўрсатилган. Коронавирусга қарши вакцинани олишдан бош тортган фуқаролар 113-моддага мувофиқ ишга қабул қилинмайди. Давлат коронавирусга қарши ҳеч кимни орқасидан югуриб, уйига милиция юбориб вирусга қарши вакцина олишга мажбурламайди”, дейди Aдлия вазири.\nИжтимоий тармоқларда кадрлар вакцина олмагани учун ишдан ҳайдалаётгани ҳақида баъзи хабарлар тарқалмоқда. Русланбек Давлетовнинг таъкидлашича, Меҳнат кодексининг 100-моддасига мувофиқ бу нарса ходимни ишдан ҳайдашга асос бўла олмайди. Раҳбар фақат вакцина олмаган ходимни вақтинчага ишдан четлаштириши мумкин. Бу вақтда ходимга ойлик тўланмайди.\n“Мажбурий эмлаш – бу инсон ҳуқуқларини чеклаш эмас.Ҳеч қачон 100 фоиз аҳоли илм-фаннинг ютуғини тўғри қабул қилмайди. Давлат ўзининг сиёсатини юритяпти, илмни ютуғини инобатга оляпти”, дейди Русланбек Давлетов.\nАввалроқ, Ўзбекистонда айрим тоифаларнинг эмланишини мажбурийиш қилишни кўзда тутувчи қонун Сенат томонидан маъқуллангани ҳақида хабар берган эдик.\n16 Сентябрь 16:03 37074\n16 Сентябрь 10:33 26004


Фуқаролар томонидан Аҳмадбойга топширилган 100 дан ортиқ автомобиллар ўз эгаларига қайтарилди / Ўзбекистон янгиликлари, энг сўнгги хабарлар\nЖАМИЯТ 0 Шархлар 2250 кўрилди\nфев 01 / 2018\nАҳмаджон Турсунбоев (Аҳмадбой)нинг ноқонуний фаолиятига чек қўйилган пайтда олиб қўйилган 105 та турли русумдаги автомобиллар ўз эгаларига қайтариб берилди. Бу ҳақда "Ахборот 24" дастурида хабар қилинди.\nМХХ тергов бошқармаси томонидан олиб борилган суриштирувлар натижасида маълум бўлишича, фуқаролар бу транспорт воситаларини икки баробар кўпайтириб олиш шарти билан ихтиёрий равишда топширишган. Жараённи ўрганишда автотранспорт воситалари учун уни топширган одамлар Аҳмадбойдан пул маблағлари олмаганликлари аниқланган.\nЭслатиб ўтамиз, Аҳмаджон Турсунбоев ва унинг шериклари 2016 йилнинг июнь ойида Чиноз туманида қўлга олинган эди. У одамлардан йилига камида 100 фоизлик дивиденд тўлаш, яъни икки баробар қилиб қайтаришни ваъда қилиб, жуда катта омонат маблағларни миллий ва хорижий валютада қабул қилиш билан ноқонуний равишда шуғулланиб келган. Шунингдек, у фоизлик устама тўлаш шарти билан аҳолига хорижий валютада қарз бериб келган.\nТекширувлар давомида Аҳмаджон Турсунбоевнинг уйи ва корхонасида 13 млрд 139 млн сўм ва 7 млн 900 минг АҚШ доллари миқдоридаги маблағ ва Cadillac Escalade, BMW, Lexus каби қимматбаҳо автомашиналари мавжудлиги аниқланган.\nСурхондарёда 45 ёшли талаба аёл товламачилар гирдобига тушди\nСамарқандда ҳоким ва ўринбосарларга хизмат машиналарини ҳайдаш тақиқланди\n«Сирдарёпахтасаноат» раҳбари давлатга 2,6 млрд сўм зарар етказганликда айбланмоқда


Насирова Шаира Нармурадовна Кармана туман Кенгаши депутати 2020-01-24 16:11:25\nМен депутат ва олима аёл сифатида ислоҳотларни ижрочиси ва кузатувчиси бўлиб келмоқдаман. Ҳақиқатдан аллақачон илм-маърифатга кучли эътибор қаратиш даражасига келган эдик. Президентимиз айтганларидек, илм-маърифатсиз кучайган иқтисодиёт эмас, бизга илм-маърифат билан уйғун ривожланган иқтисодиёт керак. Президентимиз нутқларида, бу йил хотин-қизлар ва ёшларни қўллаб-қувватлаш борасидаги ишлар янги поғонага кўтарилишини эътироф этдилар. Бу эса юртимизда янада тинчлик, фаровонлик ва хотиржамлик хукм суришидан далолат беради. Депутатга берилаётган ишонч эса мени янада руҳлантирди. Президентимизга тинчлик соглик ва омонлик тилаймиз.


Ўзбекистонда афғон журналисти қамалди\n11 май 2021, Тошкент вақти: 21:22\nЖиноят ишлари бўйича Термиз шаҳар суди ҳукми билан Афғонистон фуқароси Ҳабибулла Абдул Ғафур психотроп моддалар контрабандасида айбланиб, саккиз йилга озодликдан маҳрум этилди, деб ёзади NewsUz.Com сайти.\nАфғонистоннинг Балх вилояти Шибирғон шаҳридан бўлган журналист ўзбек-афғон чегарасидан ўтиш чоғида ҳибсга олинган. У Афғонистондаги маҳаллий “Гураш” газетасида бош муҳаррир ўринбосари бўлиб ишлаган.\nРегнум ахборот агентлиги хабарига кўра, Айритом божхона постида текширув чоғида унинг ёнидан кучли психотроп саналмиш 90 дона Phenobarbital таблеткаси топилган ҳамда унга нисбатан Ўзбекистон Жиноят кодексининг 246-моддаси 2-қисми (психотроп моддалар контрабандаси) ва 276-модданинг 2-қисми (психотроп моддаларни сотиш мақсадисиз ноқонуний равишда сотиб олиш ва сақлаш) бўйича жиноий иш қўзғатилган.\nМаълум бўлишича, афғонистонлик журналист суд чоғида таблеткаларни Афғонистондаги маҳаллий дорихонадан сотиб олгани, уларни пуллаш мақсади бўлмагани, ўн йилдан буён уларни қабул қилиб юришини айтган.\nРегнумнинг Ўзбекистон ҳуқуқ-тартибот идораларидаги манбасига кўра, Ҳабибулла Абдул Ғафур божхона декларациясини тўлдириш чоғида ёнида 290 АҚШ доллари ва 2220 афғоний борлигини кўрсатган.\nБундан ташқари, у ёнида республика ҳудудига олиб кирилиши маън этилган наркотик ва психотроп моддалар йўқлигини ҳам билдирган.\n- Бироқ божхона назоратидан ўтиш чоғида унинг ҳаяжондан юз ифодаси ўзгариб, оёқлари қалтирай бошлаган ва бу божхоначиларда шубҳа уйғотган, дея иқтибос келтиради Регнум Ўзбекистон ҳуқуқ-тартибот идораларидаги манба сўзларидан.


Афғонистонда очарчилик: «Қизимизни сотишга мажбур бўлдик»\nАгар шошилинч чоралар кўрилмаса, миллионлаб афғонлар оч қолади, дея огоҳлантиради БМТ Жаҳон озиқ-овқат дастури. Ташкилотга кўра, 22,8 миллионга яқин одам (бу Афғонистон аҳолисининг ярмини ташкил этади) аллақачон озиқ-овқат танқислигига дуч келмоқда, уларнинг 3,2 миллиони болалар.\nBBC мухбирлари Ҳирот чеккасида янги туғилган қизини бошқа болаларини боқиш учун сотиб юборган катта оилани аниқладилар.\n«Уйимизда на ун ва на ёғ бор. Биз бунга мажбур бўлдик», деди оиланинг отаси.\nBBC хабарига кўра, қиз 500 долларга сотилган. Бу пул эвазига оила бир неча ой яшай олади. Янги туғилган чақалоқ юришни ўрганса, у харидорга берилади. Харидор қизни ўз ўғлига турмушга беришга ваъда берди. Аммо бунга кафолат йўқ.\nBBC мухбирларига кўра, бу Афғонистонда бундай чора-тадбирларга борган ягона оила эмас. «Мамлакат дунёдаги энг жиддий гуманитар инқирозга дуч келди», деди Жаҳон озиқ-овқат дастури ижрочи директори Девид Бисли. Унинг сўзларига кўра, вазият фалокатга яқинлашмоқда.\nАвгуст ойида Афғонистондан хорижий қўшинлар олиб чиқилгач, радикал исломий Толибон ҳокимиятни қўлга олди. Унинг ҳукмронлиги ҳали дунёнинг ҳеч бир давлати томонидан расман тан олинмаган.\nБу Афғонистон халқини аввалроқ Европа давлатларидан, шунингдек, Жаҳон банки ва Халқаро валюта жамғармасидан келган ёрдамдан маҳрум қилди. Хорижий инъекциялар улуши ялпи ички маҳсулотнинг 40 фоизига етди.\nМамлакатда озиқ-овқат ва гиёҳвандлик инқирози кучайган. Озиқ-овқат маҳсулотларининг нархи кескин ошди. Шунингдек, Афғонистонда сўнгги тўрт йил ичида иккинчи марта кучли қурғоқчилик кузатилмоқда. Натижада, БМТ маълумотларига кўра, афғон оилаларининг атиги беш фоизи ҳар куни етарли озиқ-овқат олади.\nСентябрь ойида Женевада бўлиб ўтган конференцияда халқаро ҳамжамият афғонларни қўллаб-қувватлашга бир миллиард доллардан кўпроқ ваъда берган эди. Ушбу маблағнинг учдан бир қисми Жаҳон озиқ-овқат дастурини амалга оширишга йўналтирилиши керак. Аммо Жаҳон озиқ-овқат ташкилотининг хабар беришича, у ҳозиргача ажратилган пулнинг фақат бир қисмини олган.


Қиз ўғирлаш мумкинми? – euroasia.me\nҚиз ўғирлаш мумкинми?\nPosted on 01.11.2020, 19:12 by muxtor\nЖорий йилнинг 13 октябрь куни 30 ёшли эркак икки таниши билан олдиндан тил бириктириб, 24 ёшли аёлни унинг эркига хилоф равишда ўғирлаб кетган. Улар жабрланувчини “Nexia” русумли автомашинасига миндириб, Қонликўл туманида жойлашган уйига олиб борган.\nҲолат юзасидан аёл туман ИИБ бошлиғига ариза билан мурожаат қилган. Ҳодиса жойига тергов-тезкор гуруҳи ходимлари чиқиб кўздан кечириш ва бошқа терговга қадар текширув ҳаракатларини ўтказишган. Мазкур ҳолат юзасидан Тергов гуруҳи томонидан Ўзбекистон Республикаси Жиноят кодексининг тегишли моддаси (Аёлни эрга тегишга мажбур қилиш ёки унинг эрга тегишига тўсқинлик қилиш) билан жиноят иши қўзғатилган.\nБу каби ноқонуний, ношаръий ишлар айрим ҳоллларда учраб турибди. Баъзан милицияга хабар берилиб жиноячилар жазо олишса, кўпинча уят-андиша сабаб “ёпди-ёпди” бўлиб кетади. Бу одат илагри кўчманчи бўлган халқлар орасида пайдо бўлган. Аёллар ўша пайтда қабилалараро ёки уруш даврида “товар” сифатида айирбошлаш учун фойдаланилган. Ҳозир ҳам айрим давлатларда бунга беэътибор қаралади ва бундай ўғирлашлар учун жазо чоралари қўлланилмайди.\nДинимиз бунга нима дейди?\nАввало шуни айтиш лозимки, Ислом динида никоҳ икки томоннинг розилиги асосида, гувоҳлар бўлгандагина ҳақиқий ҳисобланади. “Қиз ўғирлаш” каби ҳолатларни динимиз қоралайди ва йўл ҳам бермайди. Умуман инсоннинг эркига тажовуз қилиш – оғир жиноятдир. Бу жиноят учун эса, охиратда ҳам азобланиш бор.\nБундай ярамас, ғайриисломий одатларга барчамиз баравар қарши туришимиз, вақтида уларнинг олдини олишимиз лозим.\nPosted in Ўзбекистон\nОзарбайжон ва Арманистон ўртасида жанговор тўқнашувлар давом этмоқда (Видео)\nҚозоғистон терма жамоасининг волейболчи қизига фахш филмда суръатга тушиш таклифи берилди\nЯпонияда кучли ёмғир бошланди. 64 минг киши уйсиз қолиши мумкин (фото)\nЖалоловнинг ашаддий рақиби илк жангни ғалаба билан якунлади — улар финалда тўқнаш келиши мумкин\nАляскада зилзила узоқ давом этган силкинишларни, кичик цунамиларни келтириб чиқарди\nТуркияда ўрмон ёнғинлари Мармарисга етиб борди\nЕрга рекорд даражада кўп астероидлар яқинлашмоқда — БМТ\nРоссияда жисмоний тарбия ўқитувчиси ўқувчини калтаклади\nЯпонияда кучли ёмғир бошланди. 64 минг киши уйсиз қолиши мумкин (фото) 29.07.2021, 20:05\nЖалоловнинг ашаддий рақиби илк жангни ғалаба билан якунлади — улар финалда тўқнаш келиши мумкин 29.07.2021, 19:56\nАляскада зилзила узоқ давом этган силкинишларни, кичик цунамиларни келтириб чиқарди 29.07.2021, 19:45\nТуркияда ўрмон ёнғинлари Мармарисга етиб борди 29.07.2021, 19:23\nЕрга рекорд даражада кўп астероидлар яқинлашмоқда — БМТ 29.07.2021, 19:15\nРоссияда жисмоний тарбия ўқитувчиси ўқувчини калтаклади 29.07.2021, 17:58\nАрманистон Россия қўшинларининг Озарбайжон билан чегарасини қўриқлашини истайди 29.07.2021, 17:45\nТолибоннинг айтишича, Афғонистоннинг шимоли-шарқида тошқин оқибатида 150 киши ҳалок бўлган 29.07.2021, 17:28\nПрезидент вакцина ишлаб чиқарилиши мумкин бўлган корхонага борди 29.07.2021, 17:15\nТошкентда Италия университетининг филиали очилади 29.07.2021, 17:12\nОлимпиаданинг олтинчи кунида ўзбекистонлик спортчилар қандай натижа қайд этишди? 29.07.2021, 16:38\nАляскада 8,2 балли зилзила содир бўлди 29.07.2021, 16:25\nГлобал иқлим ўзгариши: Африкадан сўнг Бразилияда ҳам қор ёғди (видео) 29.07.2021, 16:21\nХозирда Россиянинг айрим вилоятларида қор ёғмоқда. (видео) 29.07.2021, 14:43\nГашти бўлакча эди!.. 29.07.2021, 14:32\nFacebook, Google ва Netflix ўз ходимларига мажбурий эмлашни жорий қилмоқда 29.07.2021, 13:58\n“Толибон” эффекти: Тожикистон қочоқлар оқимига қарши туриш учун йирик лагер қуришни бошлади 29.07.2021, 13:56\nНью-Йоркда эмланганларга 100 доллардан пул берилади 29.07.2021, 13:53\nАнталиядаги ўрмон ёнғинлари авж олмоқда. Қурбон ҳам бор 29.07.2021, 13:50\nУқувсиз, “қўли синиқ” келинлар учун!.. (видео) 29.07.2021, 13:33\nПрезидент вакцина ишлаб чиқарилиши мумкин бўлган корхонага борди\nТошкентда Италия университетининг филиали очилади\nОлимпиаданинг олтинчи кунида ўзбекистонлик спортчилар қандай натижа қайд этишди?\nГашти бўлакча эди!..\nУқувсиз, “қўли синиқ” келинлар учун!.. (видео)\nЧемпионлар мана шундай хонадонларда туғилишади!.. (видео)\nЎзбекистонда кунлик ҳолатлар сони 1400дан ошди. Бу пандемия давридаги энг юқори кўрсаткич\nToday's Visits: 1 194


БМТ Яман иқтисодиётини қутқариш режасини таклиф қилди\n11:30 / 27.05.2016\nБМТ мутахассислари Кувайтдаги консультациялар иштирокчиларига Яман иқтисодиётини қутқариш режасини тақдим этди. Бу ҳақида журналистларга Бутунжаҳон ташкилоти бош котибининг махсус элчиси Исмоил Шайх Аҳмад маълум қилди.\n"Мен иқтисодиётни буткул инқироздан сақлаш мақсадида қисқа вақт ичида уни қайта тиклаш тузилмасига асос солишни таклиф қилдим", - деди у.\nАҳмад бу тузилма таркибига томонлар белгилаган мутахассилар киритилиши, уни нафақат БМТ, балки Жаҳон банки қўллаб-қувватлашини маълум қилди. Эмиссар вазият дарҳол аралашувни талаб қилишини таъкидлади.\n"Иқтисодиёт таназзули инфляция ва нархларнинг кескин ўсишига олиб келади", - деди Исмоил Шайх Аҳмад.\nҲукумат ва шиа исёнчилари ўртасида қуролли можаро бошлангунга қадар Яман энг қашшоқ араб мамлакатларидан бири ҳисобланар эди. У ердаги ишсизлик даражаси 2014 йилда 40 фоиздан юқори кўрсаткичга эга бўлган, 25 миллион киши ўша пайтлардаёқ қашшоқлик чегарасида яшаган.\nБМТ маълумотларига кўра, Ямандаги ҳарбий ҳаракатлар натижасида 7 мингдан ортиқ киши ҳалок бўлган, 30 мингдан ортиқ киши турли даражадаги жароҳатлар олган.


ҚР Олий Судининг биносига киришга уринган аёл Донбассда бўлганлигини хабар қилди\nБишкекда ҚР Олий Суди биносига киришга уринган аёл ушлаб олинди. Пойтахтнинг Первомайск туман суди бугун, 11 сентябрда, унинг учун олдини олиш чорасини кўриб чиқади. Бу тўғрисида Бишкек ИИББ матбуот котиби Адил Оморов маълум қилди.\nУнинг гапига қараганда, ушлаб олинган аёл бунгача у Донбассда – Украинанинг ҳарбий тўқнашувлар давом этаётган туманида бўлганлигини хабар қилди. Тергов бу ахборотни текширмоқда.\n- 8 сентябрда, у Олий суд биносига киришга уринганида, уни тинтув қилинганида битта патрон топилган эди. У маълум қилишича, бу патронни у тирда олган. Кўрсатмаларига кўра, у Донбассда бўлган, бироқ буни тасдиқлайдиган ҳужжатлар унинг ёнида топилмади. Ҳозирда бу ахборот текширилмоқда.\nУшбу факт бўйича ҚР ЖК нинг 241 моддаси бўйича ("Ўқ отар қуролларни, ўқ-дориларни, портловчи моддаларни ва портловчи қурилмаларни ноқонуний сотиб олиш, сотиш, ташиш, бировга топшириш ёки ўзи билан олиб юриш") жиноий иш қўзғатилган.\nҲозирги вақтга келиб Бишкекнинг Первомайск туман судида ушлаб олинган аёлга нисбатан олдини олиш чорасини тайинлаш масаласи кўриб чиқилмоқда.


«Туронбанк» Акциядорлик Тижорат Банки тизимида Пластик карточкалар асосида нақд пулсиз ҳисоб-китобларни янада ривожлантириш ва мустаҳкамлаш борасида ишлар изчиллик билан олиб борилмокда. - «Туронбанк» АТБ\n«Туронбанк» Акциядорлик Тижорат Банки тизимида Пластик карточкалар асосида нақд пулсиз ҳисоб-китобларни янада ривожлантириш ва мустаҳкамлаш борасида ишлар изчиллик билан олиб борилмокда.\nЖорий йилнинг 1 ноябр ҳолатига кўра, банк томонидан муомалага чиқарилган пластик карточкалар сони 340 минг донани ташкил этиб, уларнинг сони ўтган йилнинг мос даврига нисбатан 38 фоизга ўсган. Банк филиаллари томонидан савдо ва хизмат кўрсатиш нуқталарига ўрнатилган терминаллар сони эса таққосланаётган даврга нисбатан 42 фоизга ошиб, 4134 донани ташкил қилди.\nҲисобот санасига (01.11.2016):\nПластик карточкалар ҳисобварақларидаги қолдиқ маблағларнинг ҳам кескин ўсишига эришилиб, мазкур кўрсаткич ўтган йилнинг мос даврига нисбатан 68 фоизга, йил бошига нисбатан 32 фоизга ошган.\nТўлов терминаллари орқали амалга оширилган транзакциялар салмоғи ўтган йилга нисбатан 97 фоизга ошган.\nТўлов терминаллари орқали пластик карточка эгаларига узлуксиз сифатли хизмат кўрсатишни таъминлаш мақсадида 2015-2016 йиллар мобайнида маънан эскирган ва яроқсиз ҳолга келган стационар терминаллар муомаладан чиқарилиб, улар ўрни янги замонавий мобил терминаллар билан қопланди.\nПластик карточкаларга банкдан ташқари қулай хизмат кўрсатишни ташкил этиш мақсадида 189 та ўзига-ўзи хизмат кўрсатиш инфокиосклар тармоғи шакллантирилган.\nШунингдек, банкдан ташқари нақд пул муомаласини қисқартириш мақсадида нақд пул шаклда тўловларни аҳолидан қабул қилиш имконини берувчи 150 дона ўзига-ўзи хизмат кўрсатиш тўлов терминаллари тармоғи ташкил этилган. Шундан, 100 таси Тошкент шаҳрида ва 50 таси турли вилоятлар шаҳарларида ўрнатилган. Улар орқали коммунал тўловлар, шаҳар телефони алоқаси, уяли алоқа ва бошқа хизматлар учун ҳисоб-китоблар амалга ошириб келинмоқда.\nУшбу амалга оширилаётган ишларнинг барчаси аҳолига хизмат кўрсатиш сифатини ошириш мақсадида қилинмоқда.


[:ru]»Аризасига кўра»… ёхуд имом ишдан кетишни ўзи талаб қилдими?[:] — LifeUz\n11.04.2018\t0\tАвтор Moderator\n[:ru]Тошкент шаҳридаги «Дўмбиробод» масжиди имом-хатиби Шермурод Тоғай (Алишер-домла) ишдан олинди, деб ёзади «Kun.uz» сайти.\nЖамоатчиликка ўзининг ижтимоий тармоқлардаги фаоллиги ва кескин фикрлар билдириши билан маълум бўлган бу имом 30 март куни вазифасидан озод этилган.\nЎзбекистон Мусулмонлар идорасидаги манбанинг «Kun.uz»га маълум қилишича, идоранинг Котибият бўлими мудири Улуғбек Султонов ва бўлим ходими Мубашшир Аҳмад ҳам Шермурод Тоғай билан бир кунда лавозимидан озод этилган.\nҲозирда ушбу истеъфоларнинг аниқ сабаби маълум қилинмаган.\nШермурод Тоғай ўрнига Саидбакир Довудов «Дўмбиробод» масжидига имом этиб тайинланган.\nҚайд этиш керакки, бу 3 мулозим ҳам ижтимоий тармоқда фаол саналади. Хусусан, март ойи охирида Шермурод Тоғай Ўзбекистон мусулмонлари диний идораси раҳбариятини танқид қилганди. У шунингдек, март ойи бошида Ўзбекистон Республикаси Вазирлар Маҳкамаси ҳузуридаги Дин ишлари бўйича қўмитани жума маърузаси вақтида танқид остига олганди ва Ўзбекистон мусулмонлари диний идораси раҳбариятидан истеъфога чиқишни талаб қилганди.[:]


НИҚОБЛАР ОРТИДАГИ ҚИЁФАЛАР\nБошқармамизда куну тун фаолият кўрсатаётган махсус штабда иш қизғин. Қўнғироқлар, компьютер клавиатураси ва калькуляторларнинг "шиқир-шиқир"лари тинмайди. Мобиль телефонлар қуввати тушга бориб-бормай тугаб қолаверади...\nСтационарда карантинга олинганлар учун барча шароитларни таъминлаб бериш, уйда изоляция қилиниши керак бўлган фуқаролар, улар билан мулоқотда бўладиган оила аъзоларини аниқлаш, ОАВ вакиллари ва фуқароларнинг саволлари ҳамда мурожаатларига жавоб бериш...\nБу ташвишлар озмунча меҳнат талаб қилмайди. Турли идораларнинг вакиллари шу ерда ҳозиру нозир. Муаммо туғилдими, ҳамкорликда зудлик билан ҳал этиш чоралари кўрилмоқда. Кўзлар киртайган, асаблар гоҳ таранг, гоҳ бўшашган - масъуллардан айримлари бир ҳафтага яқин вақт бўлаяптики, бир неча соатгина дам олишга аранг фурсат топаяпти, холос...\nБугун ижтимоий тармоқларда "коронахабар", "коронаҳазил", "коронашеър" сингари янги атамаларга кўникиб ҳам қолдик. Таъбир жоиз бўлса, қуйида айтмоқчи бўлган "коронамулоҳаза"ларим айнан фавқулодда иш режимида ишлаётган штабдаги кузатувларим давомида туғилди.\n"Карантинда" дегани - "бемор" дегани эмас\nШундай вазиятда менга ҳам қўнғироқлар кам бўлмаяпти. Таниш-нотаниш блогерлар, ТВ ва газета мухбирларининг саволлари бир хил: "Ака, тинчликми?.." Айримлари ортидан қўшиб қўяди: "Қарши туманидан чиқибдими?". Эртаси куни эса Косон туманидан, кейин Чироқчидан... деб ваҳима қилиб қолишади...\nБу ҳақида қайта-қайта айтилаяпти: айни пайтда вилоят юқумли касалликлар шифохонасида ҳамда воҳамиздаги 4 та санаторийда вақтинчалик карантинга олинган фуқаролар сақланмоқда. Уларнинг саломатликлари қатъий назоратда. Овқатланиш, ювиниш ва бошқа бир қатор масалаларда етарли шароитлар яратилган.\nАфсуски, аҳоли орасида яқинда хориждан қайтгани, бемор билан мулоқотда бўлгани ва бошқа сабаблар билан карантинга олинган фуқаролар хусусида юқоридаги каби "инфекция юқтириб олибди" сингари асоссиз миш-мишлар ҳам тарқалмоқда. Таъкидлаш жоизки, "карантинда сақланмоқда" дегани - бу асло "бемор" дегани эмас. Шугина оддий ҳақиқатни айрим ваҳимакашларга тушунтира олмай ҳалакмиз. Шу боис фуқаролардан асоссиз хабарларга ишонмасликни, ваҳимага берилмасликни, жорий этилган чекловлар ва Соғлиқни сақлаш вазирлиги томонидан берилаётган тавсияларга қатъий амал қилишларини сўраймиз.\n"Сизаётган" эмас, "тошиб чиқаётган" маълумотлар\n"Фалончи карантинда эмиш..." Дарҳақиқат, бу сингари хабарлар ўша "фалончи"нинг яқинларини ташвишга, уларнинг атрофидаги айрим ваҳимакашларни саросимага солаётгани бор гап. Инсон хоҳ карантинда, хоҳ (Аллоҳнинг ўзи асрасин) инфекция юқтирган бемор бўлсин, барчамиз шундоқ ҳам хавотирда турган кишининг ҳуқуқларини ҳурмат қилишимиз зарур. Афсуски, бундай кишилар ҳақидаги шахсий маълумотлар ижтимоий тармоқлар ва ҳатто расмий сайтларга ҳам сизиб эмас, тошиб чиқмоқда.\nЎзбекистон Республикасининг "Шахсга доир маълумотлар тўғрисида"ги Қонунининг 14-моддасида қайд этилганидек: "Шахсга доир маълумотларни номуайян доирадаги шахсларга ошкор этишга, шу жумладан, шахсга доир маълумотларни оммавий ахборот воситаларида ҳаммага маълум қилишга, интернет жаҳон ахборот тармоғига жойлаштиришга ёки шахсга доир маълумотлардан бирор-бир бошқа усул билан фойдаланиш имконини беришга қаратилган ҳаракатлар шахсга доир маълумотларни тарқатишдир.\nШахсга доир маълумотларни йиғишнинг илгари билдирилган мақсадларидан четга чиқилган ҳолларда, ушбу маълумотларни тарқатиш субъектининг розилиги билан амалга оширилади".\nШахсга доир маълумотлар тўғрисидаги қонун ҳужжатларини бузиш тегишли тартибда маъмурий ва ҳатто жиноий жавобгарликка сабаб бўлади.\nТиббий маълумотларнинг асосий хусусияти уларнинг махфийлигидир. Ўзбекистон Республикасининг "Фуқаролар соғлиғини сақлаш тўғрисида"ги Қонунининг 45-моддаси "Шифокор сири" деб номланади.\nУнда белгилаб қўйилганидек: "Фуқаронинг тиббий ёрдам сўраб мурожаат қилганлиги, унинг соғлиғининг ҳолати, касаллигига қўйилган ташхис хусусидаги ҳамда уни текшириш ва даволаш давомида олинган бошқа маълумотлар шифокор сирини ташкил этади".\nҚолаверса, Ўзбекистон Республикаси "Оммавий ахборот воситалари тўғрисида"ги Қонунининг 6-моддасига асосан оммавий ахборот воситалари орқали фуқароларнинг шахсий ҳаётига аралашиш тақиқланади.\nШу боис шифокорлар, журналистлар, блогерлар ва барча фуқаролар коронавирус инфекцияси юқтириб олган беморлар ҳамда мазкур хасталик эҳтимоли билан назоратга олинган кишилар ҳақида маълумот тарқатишда юқоридаги қонунлар талабларига қатъий риоя қилишса, мақсадга мувофиқ бўларди.\n"Йўқ! Шифохонага кира олмайсиз..."\nШтабимизга бир тележурналист мени сўраб келибди.\nАйтишича, карантинга дахли бўлмаган вилоят шифохоналаридан бирида даволанаётган бемор учун хайрия акцияси мавзусида лавҳа тайёрламоқчи экан. Бош шифокор палатага кириб, тасвирга олишга рухсат бермаганини айтиб, ёрдам сўради. Унга бош шифокор тўғри йўл тутганини, айни вазиятда ўрнатилган чекловлар журналистларга ҳам тааллуқли эканлигини тушунтиришга тўғри келди.\nЎзбекистон Республикаси Бош давлат санитария врачининг қарорига асосан барча даволаш-профилактика муассасаларида 2020 йил 17 мартдан бошлаб COVID-19 коронавирус инфекцияси бўйича чеклов тадбирлари жорий этилган, хусусан, беморларни кўргани келган ва бошқа бегона шахсларнинг даволаш-профилактика муассасаларига кириши, беморларни даволаш ва ташхисот ишларига боғлиқ бўлмаган шахслар билан тўғридан-тўғри мулоқотлари тақиқланган.\nАйни вазиятда қўл бериб кўришмасликка ҳам одатланиб бўлдик. Бемор кишини йўқлаб, ундан аҳвол сўраш ҳам - шу сингари азалий гўзал қадриятларимиздан бири. Аммо ҳозирча бундай одатлардан тийилиброқ туришга мажбурмиз. Шу каби жорий этилган бир қатор чекловлар айнан ўзимиз ва атрофимиздагиларнинг саломатлигини муҳофазалашга хизмат қилишини англаб етсак ва бошқаларга ҳам тўғри тушунтирсак яхши бўларди.\n"Ўлдирилаётган" вақт уволи\n- Уфф, зерикиб кетдим. Кун ўтиши қийин...\nБу каби "оҳ-воҳ"ларни бугун кўп эшитаяпмиз. Шифохонаю санаторийларда, уйда карантинда сақланаётганлардан тортиб ишга, ўқишга бормай турганларгача - телефон титкилашдан чарчаган кўпчиликнинг ташвиши шу. Кимлардир бу вақтдан унумли фойдаланиб, ўқиш-изланиш пайида. Аммо афсуски, айримлар вақтини қандай "ўлдириш"ни билмай оввора.\nТалаба танишларимдан бири ТВ орқали видеодарслар берилиши ҳақидаги хабарни анча истеҳзо билан қабул қилди. Сезиб ўтирибман, таҳсил давомида ҳам ёлчитиб ўқимаган йигитча домласининг назоратисиз видеодарс тинглашни ҳазм қила олмаяпти.\nБундан йигирма йил муқаддам Германияда таҳсил олган ҳамкасб дўстим у ердаги университетнинг нақ шаҳардай келадиган ҳудудида бу дарсдан кейингисига улгуриш учун велосипедда боришларини, ўшанда ҳам йўқлама учун эмас, балки азбаройи профессорнинг маърузасидан қолиб кетмаслик учун ҳаллослаб шошишларини, маърузаларни баъзан табиат қўйнида шундоққина велосипедга суянган ҳолда тинглашларини айтиб берганди.\nТалаба танишимга шулар хусусида гапириб бердим...\nСтационар карантин учун масъуллар "ичкари"даги фуқаролар сўраётган энг зарур воситаларни муҳайё этиш учун тиним билишмаяпти. Афсуски, карантиндаги "зерикаётганлар" негадир "бизга китоб келтириб беринг", дейишга шошилишгани йўқ...\nМутахассисларнинг таъкидлашича, библиотерапия юрак фаолиятини яхшилаб, одам иммунитетини оширишда муҳим ўрин тутаркан.\nЯхшиликлар юқтириб яшайлик\nЎтган якшанбада ҳам эрталабдан ишга отландим. Хизматчилик, ҳозир тизимда фавқулодда иш режими... Қолаверса, мавжуд вазиятни холисона ёритиб, турли ваҳимаю миш-мишларга барҳам бериш - менинг вазифам...\nҚизим санитария-эпидемиология осойишталик марказида ишлайди. Хизматчилик... Айни кезларда унинг ҳам зиммасида каттагина масъулияти бор...\nИчки ишлар идорасида ишлайдиган маҳалладошимни ҳам йўлда кўрдим - ишга бораяпти...\nАммо таксида ҳамиша бозор йўлагида ўтирадиган пистачини кўриб, ҳайрон бўлдим. У телефондаги танишига "Э, вирусини деб савдодан қолайми?", деб кетаяпти...\nМасъуллардан биридан сиҳатгоҳда карантинда ётган блогерлардан бири санаторий шароитини талаб қилганини эшитиб, тавба дейсан киши...\nШтабимизга қўнғироқ қилган фуқаролардан бири нега бозорда картошка қиммат, деб дағдаға қилади...\nКўчада кайфи тарақ бир кимса "маска" қиммат, деб нолийди...\nМенга қўнғироқ қилган блогер навбатдаги миш-миш ҳақида хабар беради...\nШундай синовли кезларда номларини ошкор қилишни истамаган савобталаб кишилар бепул тиббий ниқоб, дока, озиқ-овқат маҳсулотлари тарқатаяпти...\nТалабаларни пойтахтдан олиб қайтган олийҳиммат таксичилар ҳақида кўп эшитдингиз, улар қанча савобнинг остида қолган бўлишса...\nКарантин муассасаларида, санитария-эпидемиология осойишталик марказларида хизмат қилаётган тиббиёт ходимлари, айниқса, эпидемиологлар, инфекционистлар, дезинфекция мутахассислари, уйда изоляция қилинганлардан кунига икки маҳал хабарлашиб, бошида парвона бўлиб, ҳароратини ўлчаётган патронаж ҳамширалари ҳам - тирик жон, уларнинг ҳам хонадонларида, рўзғорларида ўз ташвишлари бор. Аммо улар ўз вазифаларини виждонан адо этишга интилишмоқда, элнинг юкига елка тутишмоқда... Шунга ҳам "вазифанг-да, қиласан-да...", қабилида иддао қилувчи ношукурлар топилиб турибди...\nҲа, ана шундай синовли кунларда ниқоблар ортидаги қиёфалар яққол намоён бўлаверар экан. Бу қиёфаларнинг айримларидан "инфекция"дан ҳам хавфлироқ оғу таралади... Шукурки, кўпларидан нур ёғилади. Бу нур тафти ҳар қандай балони куйдириб кул қилишга қодир.\n"Юқумли экан, юқтириб олибди..." - кейинги кунларда бу каби сўзлардан юрагимиз безиллаб қолгани рост. Аммо сўзда не айб?! Қолаверса, бу сўзнинг хайрли маънолари ҳам кўп.\nМасалан, "юқсин-юқсин!". Бу халқимиз томонидан айтиладиган энг эзгу тилаклардан бири. Кимнидир ютуғи, қувончини кўрганида "бизга ҳам насиб этсин" маъносида шундай дейилади. Юртимизда Наврўзи оламнинг хуш насимлари кезиб юрган бир пайтда барчамизга яхшиликлар юқтириб яшаш бахти насиб этишини тилаб қоламиз.\nвилоят соғлиқни сақлаш бошқармаси ахборот хизмати раҳбари


Ўзбекистонда коронавирусга чалинганлар сони 100 мингдан ошди\n23 май 2022, Тошкент вақти: 21:50\nЯнги касалланиш ҳолатларининг 127 нафари Тошкент шаҳрида аниқланди.\nЎзбекистонда коронавирус инфекцияси қайд этилганлар сони 29 май куни яна 280 кишига кўпайди ва жами 100 124 кишини ташкил қилди.\nЯнги касалланиш ҳолатларининг 127 нафари Тошкент шаҳрида, 46 нафари Тошкент вилоятида, 40 нафари Самарқанд вилоятида аниқланди. Қолган вилоятларда касалликка чалинганлар сони 2 нафардан 13 нафаргачани ташкил қилмоқда.\nКасалликдан соғайганлар жами 95786 нафарга етди ва соғайиш кўрсаткичи 96 фоиз бўлмоқда. Айни пайтда тиббиёт муассасаларида 3648 нафар бемор даволанмоқда.\nШунингдек, 2 нафар коронавирусга чалинган бемор вафот этиб, касалликдан вафот этганлар сони 690 нафарни ташкил қилди.


Бола инжиқ бўлса нима қилиш керак | LifeHaq.uz\nҲар бир бола, ҳаттоки энг одоблиси ҳам вақти-вақти билан фариштадан кичкина маҳлуққа айланади. У инжиқланади, асабийлашади, доим “Истамайман! Қилмайман! Ёқмайди! Йўқ…” каби гапларни қайтаради. Ва, ҳар бир навбатдаги “йўқ” жаҳлни авжга чиқариб, асаб тизимингиз аста-секин қайнай бошлайди.\nАқлан ҳиссиётлар портлаши яхши эмаслигини тушуниб турган бўлсангизда, навбатдаги инжиқлик катализатор сифатида ишлайди. Натижада, ҳам болалар, ҳам катталар азобланади.\nҲўш, нима қилиш керак? Сабрни қаердан олиш мумкин? Севимли ва қадрли фарзандларимиз билан низоларнинг олдини олса бўладими?\nУрушиш мумкин эмас, тушуниш\nСабр косангиз тўлаётганини сезган захоти ўзингизга “тўхта” денг. Бир неча марта чуқур нафас олинг (яхшиси нафасни бир неча сонияга ушлаб туринг). Сўнгра кичкинтойнинг асабий ҳолати сабабини аниқлашга ҳаракат қилинг ва уни бартараф этинг. Аксарият ҳолларда осонгина низонинг олдини олишга эришасиз.\nОдатда, бола зарар етказиш учун эмас, балки асосли равишда ўзини сиз кутгандек тутмайди. Уни уришиш керак эмас. Эҳтимол, у юқори ҳарорат туфайли сиз истагандек қилишни хоҳламагандир. Ёки уни девордаги соялар қўрқитгандир.\n1. Жуда кўп сарфланмаган энергия тўпланиб қолган\nАгар бола узоқ вақт фаол ҳаракатсиз қолган бўлса, масалан мультфильм кўрган ёки машинада қимирламасдан ўтирган бўлса, у шу вақт ичида тўпланган кучини албатта чиқариши шарт. Бола учун узоқ вақт статик ҳолатда қолиш табиий эмас. У ҳудди жўшқин оқадиган ва ҳаракатда бўладиган дарёга ўхшайди.\nНима қилиш керак. Унга югуриш, сакраш, эмаклаш учун имкон яратинг. Ҳар қандай жисмоний машқлар бу ғайратни камайтиришга ёрдам беради.\n2. Бола ҳаяжонланган ва ноҳуш ҳиссиётлар гирдобида\nКичкинтой қўрққан бўлиши, сиз эса буни ҳатто сезмаган бўлишингиз мумкин. Ёки унинг нимадандир жаҳли чиқиши, ҳавотирланиши мумкин. Албатта, бу ҳиссиётларнинг барчаси ёмон кайфият кўринишида ташқарига чиқа бошлайди. Ўз ҳиссиётларини назорат қилиш ва атрофдагиларга салбий муносабатда бўлишдан ҳамма катталар ҳам ўзини тутолмайди. Болаларни-ку айтмаса ҳам бўлади.\nКатталар учун болаларнинг ҳажонланиш учун сабаблари жиддий кўринмасада, уларга эътибор ва ҳурмат билан қараш керак. Болага бу аҳамиятсиз нарса дейиш керак эмас. Агар сабаб шундай муносабатни юзага келтирган бўлса, демак унга эътибор бериш керак.\nНима қилиш керак. Уни тушунаётганингизни айтинг. Сиз ҳам қўрқишингиз (жаҳлингиз чиққан бўлишини) мумкинлигини таъкидланг. Сўнгра унинг эътиборини ижобий нарсага қаратишга ҳаракат қилинг.\n3. Бола очиққан ёки чанқаган\nбБаъзан кичкинтойнинг қорни очганини тушуниш оддий нарсадек тублади. Бироқ, асосий қийинчилик шундаки, ҳамма болалар ҳам овқатланиш ёки сув ичиш истагини англаб етмайди. Улар ноқулайлик сезади, аммо негалигини тушунмайди.\nНима қилиш керак. Мунтазам равишда сўранг, таклиф қилинг, баъзида эса мажбурланг. Айниқса, бу иссиқ кунда ичимликларга тегишли.\n4. Бола чарчаган\nБолаларда чарчоқни чақирадиган сабаблар кўп. Жисмоний сабаблардан ташқари (узоқ вақт юриш ёки давомий фаол ўйинлар), руҳий сабаблар мавжуд. бола юз бераётган ҳолат қизиқ бўлмаса ёки ҳаракат ўта узоқ давом этса чарчайди. Шунингдек, бола ижобий ҳиссиётлар ортиқчалигидан чарчаб қолиши мумкин. Кўпинча ота-оналар аттракционли паркка ташриф, музқаймоқ ва кўплаб кўнгилочар жойлардан сўнг фарзандлари минғиллаб жаҳли чиққанига ҳайрон бўлишади. Бунинг жавоби оддий: яхши нарса ҳам меъёрида бўлиши керак.\nНима қилиш керак. Болага дам олиши ёки бир фаолият туридан бошқасига ўтиш имконини бериш керак.\n5. Бола касал бўлиб қолган\nБаъзида эрталаб бола қувноқ, серҳаракат бўлади, сўнгра кимдир бирдан тумблерни ўчириб-ёққандек барчаси ўзгаради. У инжиқланиб, йиғлайди ва қаршилк кўрсатади.\nНима қилиш керак. Болага разм солинг. Пешонасини ушлаб кўринг, ҳароратини ўлчанг ва асос бўлса шифокорга мурожаат қилинг.\n6. Бола ўзининг фикрини қатъий ушлаб олган\nҲамма ўзини муҳим деб ҳисоблашни истайди, жумладан болалар ҳам. Ҳаттоки энг кичик ёшдагилар ҳам ўз фикри ва қарашларига эга шахсдир. Болалар баъзида бўлса ҳам вазиятни бошқаришни ва қарорларни мустақил қабул қилишни истайди. Қаерга бориш, нима кийиш, қандай ўйинчоқларни олиш, қайси йўлни танлаш, кафеда нима буюриш. Бу уларнинг ўзига баҳо беришини оширади.\nНима қилиш керак. Агар сиз учун ўта аҳамиятли бўлмаса унинг фикрига рози бўлинг. Агар у талаб қилаётган нарсани қабул қила олмасангиз, негалигини тушунтиринг.\n7. Бола катталардан нусха олади\nҲар бир одам шахсий сифатлар тўпламига эга, ноёб ва иккита бир хил одам йўқ. Бироқ, атроф-муҳит бизга ҳудди сув тошни йўнганидек таъсир кўрсатади. Биз ўзимиз англамаган ҳолда бир-биримизга тақлид қиламиз ва ўхшаб қоламиз.\nАмерикалик руҳшунослар томонидан ўтказилган тажриба мавжуд. изоляцияланган хонага яхши кайфиятдаги икки киши таклиф қилинган. Улар танишиб, бир-бири билан мулоқот қила бошлаган. Хонага ёмон кайфиятдаги учинчи одам кирган. У жимгина бўш стулга ўтириб, ҳеч нарса демаган, қимирламаган, сўзлашмаган, суҳбатда иштирок этмаган. Шунга қарамай, қолган икки иштирокчининг кайфияти ёмонлашган.\nБолалар учун оила ва яқин атрофдагилар ҳудди шу хона кабидир. Агар ота ва она асабийлашса ёки жаҳлдор бўлса, бола тез орада ҳудди шу ҳолатни қайтаради. Болалар бизнинг кайфиятимизга жуда таъсирчан ва барчасини сингдириб олади.\nНима қилиш керак. Ўзингизга эҳтиёт бўлинг ва ҳиссиётларни назорат қилинг.\nБаъзида болалар доим ўзига эътибор талаб қилиб, ғашга тегади ва бир қадам ҳам тинч қўймайди.\nҚуйида бундай ҳаракатнинг энг кўп кузатилган сабаблари:\nЗерикарли.Боланинг машғулотини ўзгартиринг ёки унга мос ўртоқларни топинг.\nДарҳол муҳим фикрни бўлишиш керак.Шунчаки тингланг.\nМақтов керак.Ниҳоят, болангиз узоқ вақт давомида кўрсатишга ёки айтишга уринаётган нарсага эътибор қаратинг ва мақтаб қўйинг.\nМуҳими, асосланган талабни инжиқликдан фарқлай олиш ва мувофиқ равишда ҳаракат қилиш керак. Агар бола худбинларча олам фақат унинг атрофида айланишини талаб қилаётган бўлса, унга ноҳақлигини тушунтиринг. У бошқалар каби оиладаги барча аъзоларнинг манфаатларини ҳисобга олиши керак.\nНизоли вазиятда доим тушунтиришдан бошланг ва имкон борича танлов яратинг. Фақат кейингина болани мажбурлаш мумкин. Баъзида урушишга ҳам тўғри келади, аммо буни охирги чора сифатида қўллаш мумкин.\nБолаларга нимадир тушунтираётганда улар сизни тўғри англаётганига ва бир нарса назарда тутилаётганига ишонч ҳосил қилиш керак.\n«Бир куни денгизга боришга отландик. Кечқурун қарор қилиб, эрталаб жўнаб кетдик. Уч ёшли ўғлимизга машинада кетаётганда қарорни айтдик, чунки нимадир ўхшамай қолса ҳафа бўлишини истамагандик.\nТўрт кунга денгизга кетаётганимизни эшитган ўғлимиз йиғлаб бақира бошлади: «Истамайман! Орқага қайтаринг! Уйга кетамиз!» Биз таажжубланиб йўл устидаги кафе ёнида тўхтадик. У ширинлик еди, югурди ва бир оз тинчланди. Сўнгра, денгизгача бориб, фақат уни томоша қилишга келишдик. Агар унга ёқмаса дарҳол ортга қайтишимизни айтдик.\nКеракли жойга етиб келиб, хоналарга жойлашганимиздан сўнг боланинг кайфияти кескин ўзгарди. У ҳурсанд бўлиб, куйлай бошлади, рюкзакидан ўйинчоқларини олиб, уларни таҳлаб чиқди. Аниқланишича, ўғлимиз яқинда ўзи кўрган мультфильм қаҳрамонлари каби денгиз атрофидаги қумда яшаймиз деб ўйлаган экан. Бу уни қаттиқ қўрқитган. Биз эса каравотли уйда жойлашдик ва бундай ҳордиқ унга ҳуш келди. Биз учун бу воқеа яхши дарс бўлди: ҳар доим бир-биримизни тўғри тушунганлигимизни аниқлаштириш зарур».\nАгар вазият кескинлашиб, сабр-тоқат борган сари тугаётган бўлса, болани урушишдан аввал тин олинг. Ўнгача сананг. Ўзингиздан сўранг: «Нега? Бундан кимга яхши бўлади?»\nВа ниҳоят, “йўқ” дейишни ўрганинг. Буни баъзида, аммо қатъий амалга оширинг. Болага унинг истагини тушуниб турган бўлсангизда, қисқа ва тушунарли тилда нима учун бу ишни ҳозир қила олмаслигингизни изоҳланг. Бола тушунади. Агар у талаб қилишда давом этса (кўпинча шундай бўлади), унинг усулларидан фойдаланинг. Шунчаки, «йўқ, йўқ, йўқ», дея қайтаринг.\n01/08/2021 09:00:00 4959 0 Манба: https://lifehacker.ru


“Реал” супертўпурарлардан қай бирини танлайди?\n13 февраль, 2021, 17:25\nТеглар:Реал | Килиан Мбаппе | Эрлинг Холанд\nЗидан кимга имкон беради?\n“Реал” клуби ёзги трансферлар вақтида супертрансферни амалга оширишни режалаштирмоқда. Бироқ, коронавирус пандемияси туфайли юзага келган молиявий вазият “Қироллик клуби”га орзусидаги барча футболчиларни олиш имконини бермайди.\nХусусан, мадридликлар анчадан бери нишонда турган истеъдодли ҳужумчилар – Килиан Мбаппе ва Эрлинг Холанддан бирини танлаши керак бўлади.\nВазиятнипи кузатиб бораётган мутахассислар “Реал”да Холандни қўлга киритиш имконияти кўпроқ эканини таъкидламоқда. Зинедин Зидан жамоаси 20 ёшли норвегиялик тўпурар масаласини 100 миллион евро билан ҳал қила олади. Қолаверса, Эрлингнинг йиллик маоши 8 миллион евро атрофида бўлади ва бу Мбаппенинг моянасидан анча кам.\nКилиан Мбаппенинг трансфери 150 миллион евродан кўпроққа тушади. Бу футболчи ҳозирнинг ўзида бир мавсум учун 22 миллион евро маош олмоқда. ПСЖ ёш ҳужумчини сақлаб қолиш учун унга йилига 30 миллион евро ваъда қилмоқда.\nНима деб ўйлайсиз, “Реал” кимни танлайди?\nМЮ чемпион бўлиш учун икки суперюлдузни олиши керак!